Bajdenov tranzicioni tim: saradnici, takmaci i stručnjaci u pripremi prelaznog perioda - Američki izbori\nKandidat Demokratske partije za predsednika SAD, Džozef Bajden, tokom vikenda je obelodanio pojačanje svom tranzicionom timu. Tako će njegov tim zadužen za prenos vlasti, ukoliko Bajden bude trijumfovao na novembarskim izborima, sačinjavati neki bivši protivnici u unutarstranačkoj trci, kandidatkinje za potpredsednicu, kao i pojedini članovi Obamine administracije.\nUloga tranzicionih timova u političkom sistemu SAD prevashodno se bazira na obezbeđivanju nesmetanog prenošenja vlasti ukoliko dođe do izbora novog predsednika. Period tranzicije formalno traje između dana izbora (prvi utorak nakon prvog ponedeljka u novembru) i momenta preuzimanja dužnosti (20. ili 21. januar) – između 72 i 78 dana. Ipak, pripreme za taj proces mogu započeti i ranije: dešavalo se da pojedini kandidati oforme svoje timove čak i pre zvaničnog prihvatanja nominacije (Barak Obama 2008, Mit Romni 2012).\nTranzicioni timovi zaduženi su za odabir personala buduće administracije, njihovo osposobljavanje za vršenje izvršnih funkcija, planiranje konkretnih poteza nakon inauguracije… U pitanju je opsežan postupak koji zahteva velike materijalne izvore, kao i pristup poverljivim dokumentima. Shodno tome, jednom kada su zvanično nominovani, kandidati za predsednika dobijaju mogućnost da pristupe osetljivim podacima, kao i novčana sredstva, prostorije i drugu opremu potrebnu tranzicionom timu za obavljanje svojih funkcija (posredstvom posebne vladine agencije).\nSa pomenutom agencijom (koja zvanično nosi naziv General Services Administration), tim demokratskog predsedničkog kandidata je nedavno potpisao memorandum o razumevanju. Džozef Bajden je u više navrata naglašavao da će njegova administracija, ukoliko osvoji većinu elektorskih glasova, intenzivnim tempom započeti sa radom odmah po preuzimanju dužnosti. To je potvrdio i Ted Kaufman, dugogodišnji Bajdenov savetnik, ujedno i kopredsedavajući tranzicionog tima. On je komentarišući memorandum o razumevanju istakao da se radi o „tranziciji kao nikad dosad“, koja će potencijalnom predsedniku omogućiti suočavanje sa „gorućim izazovima“ već od prvog dana, prenosi Rojters.\nKako trenutno izgleda Bajdenov tranzicioni tim?\nPored Teda Kaufmana (koji je ranijih godina kao član Senata imao istaknutu ulogu u donošenju legislative vezane za ovaj aspekt američkih izbora), timom će kopredsedavati Bajdenova viša savetnica Anita Dan; kongresmen Sedrik Ričmond; nekadašnji ekonomski savetnik Bele kuće i član Obamine administracije Džefri Zinc; i guvernerka Novog Meksika Mišel Luhan Grišam (ranije kandidatkinja za potpredsednicu) koja ima iskustva u zdravstvu.\nPomenute ličnosti rukovodiće petnaestočlanim savetodavnim odborom, u kom će se naći prethodno razmatrane kandidatkinje za potpredsednicu – Suzan Rajs (Obamina savetnica za nacionalnu bezbednost) i Sali Jejts (nekadašnji državni pravobranilac) – kao i bivši gradonačelnik Saut Benda, Bajdenov protivkandidat u unutarstranačkom nadmetanju Pit Butidžidž.\nOdbor će sačinjavati i medicinski stručnjaci (Bajdenov savetnik za pitanja pandemije, Vivek Marti), predstavnici radničkih udruženja (farmera i električara), predstavnici iz domena visokog obrazovanja (rukovodilac državnog univerziteta u Delaveru), diplomate (nekadašnji ambasador SAD u Rumuniji Mark Gitenštajn), ekonomisti, stručnjaci za životnu sredinu, predstavnici pojedinih organizacija (Felicija Vong ispred Ruzveltovog instituta) itd.\nOpisujući sastav tranzicionog tima, Ted Kaufman naglašava važnost ekspertize njegovih članova, naročito u okolnostima pandemije koja „besni Amerikom“ i nastupajuće ekonomske krize.\nMogući članovi osoblja u Bajden-Haris administraciji\nDa je čitav proces u poodmakloj fazi, govori i činjenica da su već poznata neka potencijalna imena osoblja u novoj administraciji, ako do promene na čelu države bude došlo. Prema navodima CNN, u timu bi se mogla naći Sintija Hogan (koja je učestvovala u odabiru potpredsedničke kandidatkinje), zajedno sa Obaminom savetnicom za pitanja unutrašnje politike, Sesilijom Munjoz. Pominju se još neka imena Bajdenovih bliskih saradnika i članova kampanjskog osoblja, poput Darle Pomeroj i Dona Grejvsa.\nOvim, takođe komplikovanim procesom rukovodi Johanes Abraham.\nDejvid Marčik iz Centra za predsedničke tranzicije govoreći o kompleksnosti procesa odabira pravih saradnika, naročito imajući u vidu „prvu virtuelnu tranziciju“ zbog pandemije virusa korona, ističe da ovogodišnji događaji predstavljaju kombinaciju izazova iz 1918, 1932. i 1968. godine, te kao takvi zahtevaju znatno ozbiljniju pripremu za slučaj pobede, nego što je to bila situacija sa ranijim izbornim ciklusima.


OPTUŽEN ZA ODMAZDU I ZASTRAŠIVANJE SVEDOKA: Nasim Haradinaj danas pred sudom u Hagu, a zbog ovog ostaje iza rešetaka | Novosti.RS\nOn je prošle nedelje uhapšen na tzv. Kosovu po nalogu sudije za prethodni postupak Specijalizovanih veća, zbog sumnje da je izvršio krivična dela zastrašivanje svedoka, odmazda i povreda tajnosti postupka i prebačen je u pritvorsku jedinicu Specijalizovanih veća.\nNa današnjoj sednici, sudija bi trebalo da Haradinaju predstavi nalog za hapšenje kojim se tereti za pokušaj krivičnog dela zastrašivanje svedoka, odmazdu prema svedocima i povredu tajnosti postupka objavljivanjem infomarcija iz istrage i imena potencijalnih svedoka, a potom da ga pozove da se odmah ili u roku od 30 dana izjasni o krivici.\nKonkretno, u nalogu za hapšenje navodi se da je Haradinaj držao konferencije za novinare 7., 16. i 22. septembra gde je delio ili na drugi način učinio dostupnim medijima tajne i poverljive informacije i dokumenta koja su u vezi sa radom Specijalizovanog tužioca Kosova, gde je takođe imenovao pojedine (potencijalne) svedoke i dao informacije u vezi sa njihovim prebivalištem i drugim ličnim podacima.\nNasim Haradinaj hag OVK KiM Kosovo


Kablove RTS-a čuvalo Vučićevo obezbeđenje | Kosova.info\nDom|Najnovije|Kablove RTS-a čuvalo Vučićevo obezbeđenje\nKablove RTS-a čuvalo Vučićevo obezbeđenje\nTokom vanrednog obraćanja predsednika Srbije Aleksandra Vučića, preksinoć je na RTS-u kratko nestalo signala, a Javni servis se brže bolje obratio saopštenjem, izvinjavajući se gledaocima iako, kako su naveli, krivica nije njihova. Prema saznanjima Danasa, krivica zaista nije bila na RTS-u, već je to bio propust predsednikovog obezbeđenja.\nNaime, kako navodi izvor Danasa, novinari niti tehničko osoblje sa televizija nisu ni bili u blizini svojih kombija i opreme, jer im to obezbeđenje predsednika nije dozvolilo, već su oni na sebe preuzeli ulogu čuvara tehničke opreme. Da li je u pitanju bila sabotaža ili nepažnja Vučićevog obezbeđenja, nismo uspeli da saznamo jer nam njegova savetnica za medije Suzana Vasiljević juče nije odgovarala na pozive i poruke.\nSociolog i istraživač BIRODI-ja Zoran Gavrilović ocenjuje za Danas t da je sa jedne strane dobro je što je RTS ispoštovao svoju publiku bar na nivou izvinjenja za prekid programa.\nNi direktor RTS-a Dragan Buješević nije juče odgovarao na poruke Danasa u vezi sa incidentom koji se dogodio tokom prenosa Vučićevog obraćanja.


REAGOVANJE: Ne daj Bože da nas zastupaju takvi kao Vučinić | Ekspres.net\nPovodom intervjua sa predsednikom Crnogorsko-hercegovačkog pokreta Rašom Vučinićem, koji je objavljen u “Ekspresu” 5. jula 2019. godine, objavljujemo reagovanje Koordinacionog odbora hercegovačkih udruženja u Srbiji.\n“Naime, u pomenutom intervjuu Vučinić kaže: Želim da napomenem da je CHP u Srbiji sa više hiljada članova jedini reprezentativni predstavnik Srba iz Crne Gore i Hercegovine.\nTo je jednostavno neistina, jer CH Pokret nikada nije bio reprezent naroda iz srpske Hercegovine.\nKoordinacioni odbor Srba Hercegovaca u Srbiji izražava najoštriji protest povodom neistina koje je taj gospodin iznio u javnost putem vašeg medija i javno se ograđuje od svih postupaka koje CH pokret i Rašo Vučinić čine u ime Srpske Hercegovine.\nKoordinacioni odbor Hercegovaca u Srbiji okuplja 18 zavičajnih udruženja sa prostora Srpske Hercegovine, od kojih pojedina deluju više decenija na teritoriji Srbije. Motivisani isključivo željom da ne postanemo žrtve poznate izreke “više puta ponovljena neistina, vremenom postaje istina”, odbacujemo i samu pomisao da nas u svoje ime predstavlja svako kome to iz nekih ličnih i političkih razloga trenutno odgovara.\nNaše članove, od kojih su neki najumniji, najugledniji i najobrazovaniji Srbi današnjice, krasi sloga, pravdoljublje, sabornost, želja za zajedničkom demokratskom srpskom državom, i večita težnja ka istini i slobodi.\nU skladu sa odredbama Zakona o javnom informisanju i Kodeksom novinara Srbije zahtevamo da ovu reakciju objavite na stranicama nedeljnika “Ekspres”.\nTags crnogorsko-hercegovački pokretIntervjuRašo Vučinićreagovanje\nINTERVJU RAŠO VUČINIĆ: Ako možemo u kosovsku vladu, zašto ne bismo i u Vladu Crne Gore NAČELNIK GENERALŠTABA VOJSKE SRBIJE: Situacija na Kosovu je kompleksna, ali trenutno ne razmatramo opciju vojno reagujemo STIGAO JE NOVI EKSPRES INTERVJU NENAD ČANAK: Proglasimo pobedu na Kosovu i bežimo


- Kada mu je mlada učenica vojne gimnazije ponosno rekla da je sa Kosova , predsednika odmah zabolela glava.\nPredsednik Srbije Aleksandar Vučić je danas posetio Vojnu gimnaziju u Beogradu. On je to učinio samo jedan dan, nakon upada Rosu specijalaca u severni deo Kosova i maltretiranja srpskog stanovništva.\nPrilikom ove posete , predsednik Srbije je obišao i jednu spavaonu u kojoj su se nalazile devojke koje su se odlučile za vojnički poziv.\nU toj spavaoni desio se jedan veoma zanimljiv momenat. Predsednik je sa nasmejanim licem, pitao devojke odakle dolaze, sledili su odgovori: Iz Lazarevca, iz Pančeva , a onda je usledio odgovor koji je predsedniku Srbije skinuo osmeh sa lica… jedna od devojaka je ponosno rekla da dolazi za Kosova, predsednik Srbije je postao vidno uznemiren i uhvatio se za glavu, zbog čega to niko ne zna, ali biće da ga zbog nečega grize savest, pogledajte video pa procenite sami.\nKada mu je devojka sa ponosom rekla da je sa Kosova , odmah ga je zabolela glava 🤣 pic.twitter.com/yoVqdZicZh\n— Anonymous Srbija (@SrbijaAnonymous) May 29, 2019\nNe znamo zbog čega se naš dragi Aca uznemirio i zbog čega se uhvatio za glavu kada mu je ova ponosna devojka rekla da dolazi sa Kosova, ali njegovo ponašanje u ovoj situciji možemo oceniti kao veoma čudno.\nRelated Topics:aleksandar vucicpredsednikvestivojna gimnazijavulin\nŠešeljevi batinaši iznad zakona, policija ne sme da interveniše protiv Stojka Stojanovića koji je ispred skupštine tukao poslanike bejzbol palicom.


Black hat SEO kampanja koristi ime Šije Lebefa za infekciju računara Black Hole exploit alatom\nVesti, 01.07.2011, 11:53 AM\nIstraživači su otkrili novu black hat SEO kampanju koju kriminalci koriste za preusmeravanje korisnika ka linkovima koji potom instaliraju jednu od najčešće korišćenih hakerskih alatki, Black Hole exploit kit, na računarima korisnika. Napad se oslanja na pretragu svega što je povezano za poznatim glumcem Šijom LeBefom (Transformers) a korisnik koji je žrtva napada se sprovodi kroz mnoštvo preusmeravanja pre nego što završi na kompromitovanom sajtu.\nNova kampanja zagađenja pretrage je samo najsvežiji primer omiljene taktike delovanja napadača. Treba samo tačno pretpostaviti koji su pojmovi najtraženiji u pretrazi i onda pronaći način za kompromitovanje sajtova na koje rezultati pretrage usmeravaju korisnie ili ubaciti zlonamerne oglase pored rezultata pretrage na Google, Bing i drugim pretraživačima.\nU ovom slučaju, kako tvrde istraživači kompanije Websense, napadači su kompromitovali LeBefov fan sajt koji koriste za infekciju računara posetilaca Black Hole exploit alatkom.\nKada posetioci kliknu na određeni link iz rezultata pretrage na Google koja se tiče imena poznatog glumca, oni prolaze kroz dugi niz preusmeravanja browser-a koji ih na kraju dovodi do kompromitovanog sajta. Sajt koristi ubačeni iFrame kako bi se preko korisnikovog browser-a instalirao Black Hole.\nBlack hat SEO ili zagađenje pretrage je ključni element mnogih napadačkih kampanja na internetu i efikasan metod za usmeravanje velikog broja korisnika ka kompromitovanim sajtovima. Nekada je black hat SEO deo takozvanih šema klik prevara, kada kriminalci nastoje da nateraju korisnike da kliknu na određene oglase od čega oni profitiraju. U drugim slučajevima black hat SeO se koristi za odvođenje potencijalnih žrtava na sajtove sa malicioznim programima ili pak na fišing sajtove.\nU svakom slučaju, za korisnike je veoma teško da raspoznaju zlonamerne linkove među onima koji su ispravni, naročito zbog toga što napadači veoma često menjaju sajtove.


GORAN VASIĆ: Dolazak Telenora unaprediće konkurentnost, što donosi veći izbor za korisnike - TeleSrbija\nMilan K. 24 Feb 2021 2 min\nFoto: PROMO / Telenor\nU izjavi za Tanjug koju je preneo Kurir, strateški savetnik Telenora Goran Vasić je izneo perspektivu Telenora u kontekstu „užarene teme” saradnje Telekoma i Telenora.\nVasić navodi da bi „ulazak Telenora kao novog kablovskog opratora na tržište Srbije unaprediće konkurentnost i doneti širi izbor i ponudu u tom segmentu”.\nIstovremeno, Vasić najavljuje tzv. „samostalni ulazak” Telenora na tržište, koji bi korisnicima omogućio najširi mogući izbor kanala, uključujući i kanale United Media kao što su N1, Nova S i Sport Klub, jer Telenorov ugovor o zakupu infrastrukture Telekoma nije ni ekskluzivan niti restriktivan.\nVasić takođe objašnjava da je United Grupa odbila Telenorovu ponudu da distribuira njihove kanale, ali da se Telenor nada da će u budućnosti doći do dogovora o distribuciji kako bi Telenor imao i njihove kanale u svojoj ponudi.\nZa kraj, on podvlači činjenicu da je Telenorovo poslovanje u celosti u skladu sa zakonima i dobrom poslovnom praksom, kao i da je medijska kampanja United Grupe nepoštena i neosnovana, ali da ima veru u nezavisnost regulatornih tela kod donošenja odluke.\nSve aktivnosti Telenora u ostvarenju te ambicije u skladu su sa zakonima i pozitivnim propisima Republike Srbije.\nZato verujemo da postojeća medijska kampanja na kanalima u vlasništvu United Grupe predstavlja pritisak na nadležna tela koja treba da donesu odluku o našim komercijalnim ugovorima o zakupu infrastrukutre. Čvrsto verujemo da takva kampanja neće imati uticaja na nezavisno odlučivanje regulatornih tela.


Vesti online / Vesti / Srbija / "Odluka Prištine šteti samo građanima na KiM"\nOdluka prištinskih vlasti da takse za robu iz centralne Srbije povećaju na 100 odsto neodgovorna je i šteti samo građanima koji žive na KiM, ocenio je danas srpski ministar finansija Siniša Mali i dodao da očekuje da će uz pomoć međunarodne zajednice problem biti rešen.\n- Treba da vidimo na koji način možemo da spustimo loptu na zemlju. Da uz podršku međunarodne zajednice, nadamo se da će biti jača i veća nego što je bilo kada je uvedene tarife od 10 odsto, dođemo do načina da problem rešimo - rekao je Mali za Tv Pink.\nOn je dodao da se u istoriji savremene ekonomije nije desilo da neko donese tako nerazumnu i neodgovornu odluku kao što su ljudi iz Pristine uradili.\n- Potpiuno je neverovatno da podignete takse za 100 odsto na robu koja ulazi na KiM koja se tamo ne proizvodi, tako da nemate ni industriju koju štitite. Samo vaši građani imaju štetu od toga. Meni je to toliko besmisleno, neodgovorno - istakao je Mali.\nPodseća da je osnova EU slobodan tok kapitala, roba, usluga i ljudi, te da je neprihvatljivo svako povećanje taksi na robu u uslovima globalne ekonomije, kada postoje ugovori o slobodnoj trgovini, u regionu CEFTA.\n- Svet se razvija, ide napred, niko ne zatvara svoje granice pogotovu ne za ekonomiju, jel od toga najveću štetu imaju građani. Mi srpsku ekonomiju već pet ili šest godina otvaramo u potunosti, truidimo se da konsolodijemo javne finansije, da privučemo strane investitore - zaključio je Mali.\nTakse na srpske proizvode 100%!\nČetvrtak 22.11.2018. 14:06\nTi gospodine lazes narod kao tvoj Dacic nece biti samo Kosovo za takse imate posledica i od drugi samo politicari u Serbiju zivece dobro.


U Srbiji je od koronavirusa preminula beba stara devet dana rođena u Kragujevcu, saopšteno je iz Dečje klinike u Tiršovoj, prenosi RTS. Beba je rođena sa koronavirusom i bila je smeštena u kragujevačkom kliničkom centru zbog simptoma infekcije, a tokom dana je zbog pogoršanog stanja prebačena u Beograd, gde je i preminula.\nPrema poslednjem zvaničkom preseku podataka, u od Kovida 19 je umrlo još 35 osoba. Registrovana su još 2.604 novozaražena na 12.482 testirana uzorka. U bolnici je 6.701 pacijent, a na respiratorima 217.\nU ponedeljak je počela redovna nastava za sve učenike. Odlukom Kriznog štaba, u školske klupe vraćeni su učenici viših razreda osnovnih i srednjih škola, dok su đaci nižih razreda sve vreme nastavu pohađali normalno.\nEpidemiolozi ocenjuju da situacija više nije vanredna, ali jeste nepovoljna, pa restrikcije ostaju da važe za ugostiteljske objekte u zatvorenom koji mogu da rade samo dostavu. Ostali objekti i delatnosti u Srbiji rade, uz posebne uslove. Premijerka Ana Brnabić je rekla da će nova sednica Kriznog štaba "verovatno biti održana u sredu", prenosi Fonet.\nImunolog i član Kriznog štaba Srđa Janković izjavio je za RTS da je primetan porast broja dece u bolnicama i da to zabrinjava.\nJanković je objasnio da je veći broj dece zaražen zbog toga što virus mutira i zato što "virus nađe put do onih koji ne mogu da se izbore što je više zaraženih".\nImunolog je rekao da brazilski soj još nije otkriven u Srbiji, ali i pozvao na oprez i poštovanje ličnih mera zaštite.\nKluge: SZO radi na odobrenju ruske i kineske vakcine u Evropi\nMinistar zdravlja Srbije Zlatibor Lončar sastao se u Beogradu sa direktorom Svetske zdravstvene organizacije za Evropu Hansom Klugeom i poručio da se Srbija obavezala da će sve svoje resurse u imunizaciji staviti na raspolaganje Svetskoj zdravstvenoj organizaciji (SZO) i pomoći da se imunizacija izvrši u celoj Evropi, i dodao da će Sinofarm i Sputnjik V biti uskoro registrovane.\nOn je nakon sastanka sa direktorom SZO za Evropu Hansom Klugeom u Palati Srbija rekao da kada su u pitanju te dve vakcine "nema razloga da se gleda na politiku", prenosi Fonet.\nKluge je pohvalio napore Srbije u borbi protiv Kovida i čestitao Srbiji na tome što je vakcine doživela kao "proizvod koji spasava živote, a ne kao geopolitičko pitanje". Zahvalio je Lončaru što je Srbija donirala vakcine zemljama u regionu.\nRekao je da SZO sa kineskim i ruskim vlastima "intenzivno radi na odobrenju na evropskom nivou" Sinofarm i Sputnjik V vakcina i naveo da se ostvaruje vrlo brzi napredak po tom pitanju.\nU Srbiji je, prema dostupnim podacima sa sajta vakcinacija.gov.rs do nedelje dato 3.069.859 doza vakcina protiv koronavirusa.\nGradonačelnik Beograda Zoran Radojičić objavio je da je zaključno sa 18. aprilom u Beogradu vakcinisano 554.857 punoletnih građana, što je oko 39,4 odsto, a da je 386.505 osoba, odnosno 27,5 odsto revakcinisano, prenosi Fonet.\nPremijerka Ana Brnabić je najavila da će tokom dana u Srbiju stići još 211.170 doza Fajzerove vakcine, a danas ili sutra 130.000 doza ruske Sputnjik V vakcine.\nPredsednik Aleksandar Vučić je ranije rekao da se očekuje još pola miliona vakcina iz Kine.\nOtvorena Grčka za srpske državljane\nGranica sa Grčkom za državljane Srbije zvanično je otvorena u ponedeljak ujutru, prenosi RTS.\nDo kraja maja može da se uđe samo preko graničnog prelaza iz pravca Bugarske i za ulazak je neophodna potvrda o vakcinaciji ili negativan PCR test ne stariji od 72 sata.\nSvaki putnik mora da popuni i formular o lokaciji i smeštaju 24 sata pre putovanja. Državljani Srbije neće moći da se kreću po Grčkoj, već će biti obavezni da idu samo u mesto gde su rezervisali smeštaj.


Kvartararo kreće prvi u Aragonu - Muški magazin - trendovi, fitness, lifestyle, saveti, devojke...\nIako je na treningu Kvartararo imao prilično nezgodan pad, on je uspeo da se dokopa pol pozicije i da pokaže neverovatan vozački talenat. Fabio nije ništa slomio, ali je nakon pada viđen kako hoda uz pomoć štaka, što znači da nije prošao bez povreda, ali to ga nije sprečilo da vozi kao pravi šampion.\nOvom pol pozicijom, mladi Francus se još više približio tituli i ima najveće šanse da je osvoji, jer je trenutno vozač sa najviše poena.\nVelika nagrada Aragona u kraljevskoj klasi na programu je u nedelju u 15 časova. Pored Marka Markesa, koji je već duže vreme odsutan zbog povrede, propustiće je i Valentino Rosi zbog pozitivnog testa na koronavirus.\nmoto gp šampionat |


MIP Rusije: Uslediće najoštriji odgovor ukoliko SAD ne normalizuju uslove rada ruskih medija - 03.06.2022, Sputnik Srbija\nMIP Rusije: Uslediće najoštriji odgovor ukoliko SAD ne normalizuju uslove rada ruskih medija\nMoskva će najoštrije odgovoriti ukoliko Sjedinjene Američke Države ne normalizuju uslove rada ruskih medija, operatera i novinara u toj zemlji, izjavila je... 03.06.2022, Sputnik Srbija\nZbog kampanje za diskreditaciju ruske kulture - raskinut memorandum o saradnjiZaharova je, pored toga, saopštila da je MIP Rusije obavestio Sjedinjene Američke Države o raskidu memoranduma o saradnji u oblasti kulture, nauke, obrazovanja i medija.Kako je objasnila, američke vlasti pokrenule su „obimnu kampanju za diskreditaciju ruske kulture“. Ona se zapitala da li je takva fraza uopšte moguća, ali da u praksi SAD pokušavaju to da realizuju.Poništiti sve što ima veze sa RusijomPrema njenim rečima, „to što sada SAD i njihovi sateliti rade na progonu ruskog kulturno-istorijskog nasleđa u svetskim razmerama, ima za cilj, i oni to direktno govore i formulišu, da poništi sve ono što je povezano sa Rusijom“.Ona je dodala da će na svaki neprijateljski ispad Vašingtona uslediti neminovan recipročni odgovor.Nakon što je ruski predsednik Vladimir Putin 24. februara objavio o početku specijalne vojne operacije Rusije u Ukrajini, zapadne zemlje uvele su brojne sankcije Rusiji i pokrenule antirusku kampanju.\nrusija, marija zaharova, ministarstvo spoljnih poslova rusije, sad, memorandum, kultura, kriza u ukrajini, recipročne mere, mediji\n12:42 03.06.2022 (Osveženo: 12:43 03.06.2022)\n© Sputnik / Natalья Seliverstova / Uđi u foto-galerijuMinistarstvo inostranih poslova Rusije\nMoskva će najoštrije odgovoriti ukoliko Sjedinjene Američke Države ne normalizuju uslove rada ruskih medija, operatera i novinara u toj zemlji, izjavila je portparol MIP-a Marija Zaharova.\n„Zbog toga su u ponedeljak, 6. juna, u pres centar Ministarstva inostranih poslova Rusije pozvani šefovi redakcija svih američkih medija kako bi im se pojasnile posledice neprijateljske linije njihove vlade u oblasti medija. Čekamo sa nestrpljenjem, pripremili smo čaj, kafu, kolače“, kazala je ona.\nZbog kampanje za diskreditaciju ruske kulture - raskinut memorandum o saradnji\nZaharova je, pored toga, saopštila da je MIP Rusije obavestio Sjedinjene Američke Države o raskidu memoranduma o saradnji u oblasti kulture, nauke, obrazovanja i medija.\n„Dalje očuvanje ovog memoranduma jednostavno je izgubilo smisao. Odgovarajuću notu sa obaveštenjem predali smo 1. juna ambasadi SAD u Moskvi“, istakla je ona na brifingu.\nKako je objasnila, američke vlasti pokrenule su „obimnu kampanju za diskreditaciju ruske kulture“. Ona se zapitala da li je takva fraza uopšte moguća, ali da u praksi SAD pokušavaju to da realizuju.\n„Na udaru je nasleđe ruskih pisaca, pesnika, kompozitora, umetnika, inženjera, pa čak i topografski nazivi. Ali, to nije napad na nas, nego na svetsku civilizaciju. Apsurdnost i bezizglednost slične kampanje je očigledna razumnim, obrazovanim inteligentnim ljudima. Ovakvi postupci Vašingtona doveli su do toga da je dalje očuvanje ovog memoranduma jednostavno izgubilo smisao“, zaključila je Zaharova.\nPoništiti sve što ima veze sa Rusijom\nPrema njenim rečima, „to što sada SAD i njihovi sateliti rade na progonu ruskog kulturno-istorijskog nasleđa u svetskim razmerama, ima za cilj, i oni to direktno govore i formulišu, da poništi sve ono što je povezano sa Rusijom“.\n„Agresivni postupci američkih specijalnih službi i vlasti protiv rukovodstva i aktivista Koordinacionog odbora Organizacije ruskih sunarodnika, koji su se tradicionalno bavili promovisanjem ruskog jezika, istorije naše zemlje, tradicija, faktički su u potpunosti podrili delatnost ove strukture“, objasnila je ona.\nOna je dodala da će na svaki neprijateljski ispad Vašingtona uslediti neminovan recipročni odgovor.\nNakon što je ruski predsednik Vladimir Putin 24. februara objavio o početku specijalne vojne operacije Rusije u Ukrajini, zapadne zemlje uvele su brojne sankcije Rusiji i pokrenule antirusku kampanju.\nZaharova o sankcijama Amerike protiv nje: Predstava\n2 Jun, 17:31\nZaharova: Ko ne vidi i ne čuje šta se sada dešava - slep je i gluv\n29 Maj, 11:44


Borani će uživati u vrhunskoj košarci - Bor 030\n23. juna 2021. | 04:23\nNaslovna Vesti Sport Borani će uživati u vrhunskoj košarci\n16.9.2018. | 20:27\nKošarkašice Ženskog košarkaškog kluba Bor, koje su prošle sezone osvajanjem osmog od dvanaest mesta u najvišem državnom rangu ostvarile najbolji sportski rezultat u gradu, uskoro nastavljaju svoje prvoligaške pohode.\nPrvoligaška sezona, koja će ove godine biti krajnje zanimljiva i neizvesna, kreće 29. septembra. Iz Prve lige koju još ove sezone čini 12 klubova ispada 4, a iz Druge lige ulaze samo dva što, sledeće sezone, donosi Prvu žensku košarkašku ligu od 10 klubova. Svim klubovima, od koji su 3 iz Beograda i 2 iz Novog Sada je stalo da opstanu u košarkaškoj eliti, tako da su pripreme i pojačavanje timova uveliko u toku širom Srbije, pa i u našem gradu.\nUprava najuspešnijeg borskog košarkaškog kolektiva u istoriji je povukla odlučan i, rekli bismo, odličan potez angažovanjem jednog od najboljih trenera na našim prostorima, Blagoja Ivića, koji je protekle sezone predvodio ekipu KŽK „Partizan 1953“ i sa njima osvojio Nacionalni kup, uz osvajanje drugog mesta u državi.\n„Sigurni smo da će Blagoje Ivić imati sjajan i presudan uticaj na našu ekipu, pre svega na borske mlade igračice koje stasavaju za buduća velika dela. Talas mladih igračica koje po generacijama predvode Mila Milojević (2003), Mirjana Stanković (2004), Elena Janošević i Anđela Radisavljević (2005), Mila Cvetković (2006) i Nena Mergl (2008) krenuo je sa Ivićem da se uključuje u trenažni proces seniorki, a i da trenira sa svojom generacijom uz njegovu superviziju i sigurni smo da će to dovesti do kontinuiranog stvaranja velikog broja visoko kvalitetnih košarkašica iz našeg grada, što je, nažalost dugo bila samo slučajnost. Pored toga, verujemo da će ekipa koju smo bazirali na našim igračicama sa kraja prethodne sezone, pojačana sa par devojaka pod vođstvom iskusnog trenera uspeti da izbegne opasnu zonu ove sezone, a možda i pokuša nešto više.“, rekao nam je Darko Mihajlović, predsednik ŽKK Bor.\nEkipa ŽKK Bor pojačana je ove sezone centrom Žaklinom Janković koja je prethodne sezone nastupala za KŽK „Partizan 1953“ , kao i Amerikankom, bekom Destini Feagin koja je bila kapiten univerzitetske ekipe sa Floride. Okosnicu tima iz Bora čine prošlogodišnje uzdanice, Milica Sulejman, kapiten Emeše Vida i sestre Danijela i Jelena Vučković


Grupa roditelja protiv dnevnog lista "Blic" - Savet za štampu\nGrupa roditelja protiv dnevnog lista "Blic"\nNa osnovu članova 22. i 24. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Savetaza štampu u sastavu: Petar Jeremić, Stojan Marković, Zoran Ivošević, Ljiljana Smajlović, Tamara Skrozza, Vlado Mareš, Ivan Cvejić, Marija Kordić i Zlatko Čobović, na sednici održanoj 25.9.2014. godine, nije uspela da usaglasi odluku o tome da li je „Blic“ serijom tekstova o aktivnostima u Svetolazarevom pravoslavnom omladinskom kampu, objavljenim od 3. do 10.avgusta 2014.godine, prekršio odredbe Kodeksa novinara Srbije. Za odluku da je Kodeks prekršen bilo je potrebne većine, ali odluka nije doneta jer nije uspunjen uslov da „za“ mora da glasa najmanje jedan predstavnik svakog od četiri osnivača Saveta i bar jedan predstavnik javnosti.\nŽalbu Savetu za štampu podneo je advokat Vladimir Rajić, punomoćnik pet porodica čija su deca učestvovala u Svetolazarevom pravoslavnom kampu u organizaciji Srpske istinite pravoslavne crkve, smatrajući da je serijom tekstova objavljenih u štampanom i onlajn izdanju „Blica“ prekršeno više odredaba Kodeksa novinara Srbije. Novinari, kako je navedeno, nisu o ovom događaji izveštavali tačno, objektivno i potpuno i praveći jasnu razliku između činjenica, komentara, pretpostavki i nagađanja, nisu poštovali dostojanstvo i integritet osoba o kojima pišu, već šire diskriminaciju zasnovanu na veri. U žalbi se naglašava i da likovi dece na objavljenim fotografijama nisu dovoljno zamagljjeni da deca ne bi moga da se prepoznaju. Istaknuto je, između ostalog, i da je list, netačnim i neproverenim informacija, iznetim u uvredljivom kontekstu, kao i pompeznom naslovima, čitaoce doveo u zabludu i povredio interese dece i roditelja, vernika crkve, koja se u tekstu predstavlja kao opasna sekta koja obučava decu za rat.\nRedakcija “Blica“ nije odgovorila na žalbu.\nVećina članova Komisije prihvatila je ocene podnosioca žalbe da je spornim tekstom prekršen Kodeks noovinara, pre svega tendencioznim i senzacionalističkim pristupom temi. U tekstu se, po oceni većine, namerno prenaglašava to što deca koriste vazdušne puške koje liče na prave, da bi se kamp predstavio kao mesto na kojem se običavaju za borbu, dok se crkva koja organizuje kamp predstavlja kao opasna, militantna, sekta.\nTri člana Komisije smatrala su, međutim, da način na koji je „Blic“ pisao o ovoj temi nije sporan, odnosno da nije bilo povrede profesionalnih etičkih normi.\n“Za” odluku da je “Blic“ prekršio odredbe Kodeksa glasalo je šest članova Komisije za žalbe, dok su tri člana bila “protiv”. Za odluku je bilo potrebne dvotrećinske većine, ali nije ispunjen drugi uslov propisan pravilima rada Komisije – da “za” mora da glasa najmanje jedan predstavnik svakog od četiri osnivača Saveta i bar jedan predstavnik javnosti, zbog čega Komisija nije mogla da donese odluku.


Vučić - Izbori jer se u Srbiji teško živi - SandzakHaber.Net , Sandžačke Internet Novine !\nNaslovna Vijesti Vučić – Izbori jer se u Srbiji teško živi\nVučić – Izbori jer se u Srbiji teško živi\nOd Redakcija - 26. Januara 2014. 0 68 Podeli na Fejsbuku\ntweet BEOGRAD – Predsedništvo SNS jednoglasno je danas podržalo predlog lidera stranke Aleksandra Vučića o raspisivanju vanrednih parlamentarnih izbora, a Vučić je u obrazloženju naveo da Srbija nema ni sekund vremena za gubljenje.\n“Srbija može brže, više i bolje, promene ne mogu da čekaju, ljudi u Srbiji teško žive, veliki broj mladih i dalje nema posao”, naveo je Vučić razloge zbog kojih smatra da su izbori neophodni.\nOn je i juče, na izbornoj skupštini stranke, na kojoj je reizabran za predsednika SNS, rekao da se odlučio na raspisivanje izbora, da bi se proverila volja i podrška građana, kako bi nova vlada, uz najširi konsenzus, intenzivirala društvene i ekonomske reforme.\nVučić j e takođe rekao da nije hteo da bude premijer bez izbora.\n“Nisam želeo da prihvatim ponudu Ivice Dačića da budem premijer bez izbora”, rekao je Vučić novinarima, posle sednice predsedništva.\n“Narod je taj koji treba da se opredeli za viziju i za program”, dodao je Vučić.\n“Iako drugi u izbornoj kampanji puštaju pare, mi ćemo da radimo ono što mislimo da je u interesu građana”, rekoa je Vuičić.\nKad je reč o ostavci ministra privrede Saše Radulovića, lider SNS je konstatovao da je sada “cela vlada svakako u ostavci”.\n“Rekao sam i Orbovicu i Čanku da se nećemo složiti oko svega, ali da je potrebno da nađemo zajednički imenitelj”, rekao je lider SNS.\n“Akcije će teći normalno, u skladu sa planom i pripremama”, rekao je i naglasio da “ne može borba protiv kriminala i korupcije da stane zbog izbora – to je nemoguće”.\nNa pitanje da li ima nekih informacija o jučerašnjem događaju u Preševu, kad je, prema saopštenju MUP-a državljanin Norveške T.S.K. (39) napao pripadnika Žandarmerije i u razmeni vatre sa policijom poginuo, Vucćić je rekao da sada ne može ništa da kaže jer čeka potpune informacije.\n“Čekam kompletan izveštaj”, dodao je Vučić.\nDanas je inače Predsedništvo stranke prvi put zasedalo u novom sastavu, koji je izabran juče, u sastavu od 28 članova.\nKLJUČNE REČIizbori 2013IZBORI 2014snsVucic PODELI\ntweet Prethodni tekstDramatično spasavanje bebe zarobljene ispod ruševina u Alepu / VIDEOSledeći tekstSjenica dobila predstavnika u skupštini preduzeća koje upravlja prirodnim rezervetom “Uvac” Redakcija\tPOVEZANE OBJAVEVIŠE OD AUTORA


CRTA: Građani Srbije umereno zainteresovani za politiku, najviše za Kosovo – SLOBODNA VOJVODINA\nGrađani Srbije su umereno zainteresovani za politiku, a među temama koje ih najviše interesuju su rad lokalne samouprave i dijalog Beograda i Prištine, izjavio je danas savetnik za javne politike i istraživanja u Crti Vujo Ilić.\nOn je predstavio rezultate istraživanja „Stavovi građana Srbije o učešću u demokratskim procesima 2020“. koje je rađeno telefonski, slučajnim uzorkom na 1.010 ispitanika od 16. do 22. novembra prošle godine.\nIlić je rekao da je istraživanje pokazalo da je manje od dve petine građana zainteresovano za politiku, da je isto toliko nezainteresovano, a da je jedna petina umereno zainteresovana.\nIstraživanje je pokazalo da bi priznanje nezavisnosti Kosova zabrinulo 70 odsto građana, da bi oko 20 odsto bilo ravnodušno i da bi jedan mali deo to „obradovalo“.\nIlić je rekao da bi prema odgovorima ispitanika izlaznost na izborima bila ista kao i prethodnih godina, a da najveći broj ispitanika kao motiv za izlazak na izbore navodi osećanje dužnosti.\nNa drugom mestu je mogućnost da se utiče na politiku, kao i da najveću nameru izražavaju stariji građani i građani bliski vlasti, a da su apstinenti rekli da na izbore ne izlaze jer ne veruju u obećanja.\nPolovina ispitanika smatra da se do promena može doći na izborima, a jedna trećina građana učestvovala je u akcijama u svojoj lokalnoj zajednici.\nDemokratiju kao najbolji sistem podržava polovina ispitanika, dok polovina smatra da je Srbiji potreban jak lider.\nMeđu onima koji podržavaju demokratiju su stariji građani i glasači opozicije, a među onima koji su za „čvrstu ruku“ su stariji građani, ljudi bliži partijama na vlasti, niže obrazovani i oni koji žive van gradova.\nDirektorka Crte Vukosava Crnjanski ocenila je u uvodnom izlaganju da je u Srbiji sve manje pluralizma, da su institucije sve slabije i da su građani okruženi govorom mržnje i spinovima.\nOna je ocenila da izjave poput one da se „od demokratije ne može živeti“ i isključivo insistiranje na ekonomskim parametrima vode društvo ka neodrživoj budućnosti.\nRelated Topics:crtajavno mnjenjeKosovo


Počela proizvodnja novog Škodinog modela FOTO – Visegradlive.com\nHome / Zanimljivosti / Počela proizvodnja novog Škodinog modela FOTO\n1 sedmica ago\tZanimljivosti 35 Views\nPrvi primerci kompaknog hečbeka Scala sišli su sa fabričke trake Škodinog pogona Mlada Boleslav u Češkoj.\nBazični benzinac je trocilindarski 1.0 TSI sa 95 ks, zatim sledi 1.0 TSI sa 115 “konja”, a u vrhu benzinske game je četvorocilindarski 1.5 TSI sa 150 ks. Oni koji se opredele za dizel opciju, imaju na raspolaganju četvorocilindarski 1.6 TDI sa 115 ks i 250 Nm.\nŠkoda je saopštila da je zahvaljujući Volkswagenovoj MQB-A0 mehanici u mogućnosti da svoj novi model opremi savremenim sistemima pomoći vozaču koji doprinose većoj bezbednosti putnika.\nMeđu njima su i asistencija za održavanje vozila u okvirima saobraćajne trake kojom se kreće, upozorenje na drugo vozilo u “mrtvom uglu”, upozorenje na nailazak drugog vozila sa boka ili otpozadi, kao i adaptivni tempomat.\nProdaja Škode Scala počeće u drugom tromesečju 2019.\nPrevious ATRAKTIVNIJI I PRAKTIČNIJI: Promocija novih “sitroena”\nNext SAD nagovaraju Mađarsku da odustane od “Turskog toka”


/ MESEC NAD FIRENCOM\nAdrijen Makdonel\tMESEC NAD FIRENCOM\nSenzualna i neverovatna knjiga Mesec nad Firencom vodi vas od\nsnežnog Bostona preko prašuma Trinidada pa do pozlaćenih balkona\nFirence. Ovaj izuzetan roman je priča o strasnim ljubavnim\nromansama, opasnim odlukama, i nepomirljivom željom jedne žene,\nkoja je primorana da...\nkoja je primorana da bira između deteta koje je oduvek htela i\noperske karijere bez koje ne može da živi.\nDoktor Ravel je ugledni mladi lekar koji je stekao zavidnu\nreputaciju pomažući parovima da dobiju dete. Ravel je naročito\npolaskan jer mu se za pomoć nedavno obratila čak i najuglednija\nlekarska porodica iz Bostona. Erika fon Kesler lepa je i ambiciozna\noperska pevačica koja godinama bezuspešno pokušava da ostane u\ndrugom stanju. Na preporuku svog brata, počinje redovno da posećuje\nordinaciju doktora Ravela koji, iz susreta u susret, prema njoj\noseća sve snažniju naklonost. Ali čak ni Ravelovi metodi ne\nuspevaju da daju željene rezultate i Erika tone u sve dublje\nMeđutim, kada doktor Ravel, vođen neumoljivim porivom da svoju\nmladu pacijentkinju izbavi iz beznađa, odluči da stavi na kocku čak\ni svoju blistavu lekarsku karijeru i da optereti svoju dušu\nbremenom tajne koju ni sa kim ne sme da podeli, to će podstaći\ndramatičan preokret koji će promeniti snove i sudbine svih


Vakcina protiv svinjskog gripa – Nadlanu.com\nVakcina protiv svinjskog gripa\nObjavljeno 22. sep 2009. / 11:53:24\nAmeričke vlasti su odobrile novu vakcinu protiv svinjskog gripa, što je bio dugo očekivani korak u naporima američke vlade da počne vakcinaciju sledećeg meseca.\nMinistar zdravstva Ketlin Sibelijus je izjavila da bi prve ograničene količine trebalo da budu dostupne u prvoj sedmici oktobra, nedelju dana ranije nego što se očekivalo.\nZatim bi oko 45 miliona doza trebalo da stigne oko 15. oktobra, što bi pratile nove isporuke svake naredne sedmice. Sibelijusova je u Kongresu rekla da su odobrene ponude četiri američka proizvođača sezonskih vakcina protiv gripa.\n"Vakcina protiv svinjskog gripa proizvedena je pod budnim okom Agencije za hranu i lekove na osnovu istovetnih dozvola za proizvodnju sezonske vakcine protiv gripa", izjavila je potom ona za Glas Amerike.\nVakcina će biti dostupna na 90 hiljada mesta širom SAD, uključujući škole i klinike koje ministarstvo zdravstva smatra najpogodnijim za davanje vakcina.\nKetlin Sibelijus je podsetila da je vlada već naručila 195 miliona doza, ali da može da naruči dodatne količine, ako bude novih zahteva. "Biće dovoljno vakcina za svakoga, jer su naručene maksimalne količine", potvrdila je ona.\nPošto će vakcina stizati u etapama, Sibelijusova podseća da je vlada zatražila da rizične grupe budu prve na redu za vakcinaciju, a to su trudnice, mladi od 6 meseci do 24 godine, hronični bolesnici kao i zaposleni u zdravstvu.\nNacionalni instituti za zdravstvo saopštili su da će samo jedna doza vakcine biti dovoljna za zaštitu odraslih i da ona počinje da deluje u roku od 8 do 10 dana posle vakcinacije, brže nego što su naučnici predviđali.\nVakcina protiv virusa H1N1 je, po svemu sudeći, podjednako bezbedna kao i uobičajena vakcina protiv gripa što, kako je saopštila Agencija, nije iznenađenje, jer se pravi na isti način.\nSporedni efekti, podsećaju epidemiolozi, obuhvataju osetljivost ili crvenilo na mestu uboda i povišenu temperaturu.\nVAŠINGTON, 18. septembar 2009. (FoNet)


Načelnici općina KS se sastali sa ministricom Brčić: Nacrt Zakona o lokalnoj samoupravi nije prihvatljiv, zajedno raditi na njemu\nU općini Stari Grad danas je, na inicijativu općinskog načelnika mr Ibrahima Hadžibajrića, održan sastanak načelnika općina Kantona Sarajevo sa ministricom pravde i uprave Kantona Sarajevo Lejlom Brčić, a tema je bio Nacrt Zakona o lokalnoj samoupravi.\nUvažavati Evropsku povelju o lokalnoj samoupravi\n„Mislim da ćemo se svi mi načelnici složiti da je ovdje problem u kantonalnim komunalnim preduzećima za koje svi znamo kako rade, već godinama unazad. Većina tih preduzeća treba ostati na nivou Kantona Sarajevo, a ne da se daju u nadležnost općinama,“kazao je načelnik Hadžibajrić. Tokom sastanka više puta je naglašeno da općine ne mogu preuzeti nadležnost nad komunalnim preduzećima koja su godinama unazad poslovala sa gubicima i napravila ogromna dugovanja. Istaknuto je i da bi bilo nemoguće da općine dijele nadležnosti nad komunalnim preduzećima koja djeluju u svim općinama, poput 'Vodovoda i kanalizacije' i slično.\n„Za općine nije sporno preuzimanje određenih nadležnosti poput lokalne higijene, javnih parkinga, minibuskog saobraćaja i slično. Dio nadležnosti bi mogao preuzeti Grad, a dio Kanton,“ kazao je Semir Efendić, načelnik Općine Novi Grad.\n„Nijednu nadležnost nećemo dati, a o novim možemo razgovarati“, izričit je bio načelnik Općine Centar Nedžad Ajnadžić, koji je kazao da se sa ovim zakonom ne smije žuriti. „Moramo naći rješenje koje svima odgovara i sarađivati, a ubrzavanje donošenja ovog zakona bila bi loša poruka,“ kazao je.\nNedžad Koldžo, načelnik Općine Novo Sarajevo kazao je da predloženi nacrt zakona nije primjenjiv.“Jedan od preduvjeta koji se moraju ispuniti je da se pristupi paralelnom načinu određivanja nadležnosti sa jasnim ograničenjima nadležnosti,“ kazao je Koldžo dodavši da je problem i to što ovaj zakon ne prati i istovremeno donošenje Zakona o raspodjeli javnih prihoda.\nOdržati sastanak Vlade KS sa načelnicima općina\nNakon što je saslušala stavove načelnika, ministrica Brčić je kazala da neće dozvoliti da Zakon o lokalnpj samoupravi bude pušten u proceduru samo 'pro forma', ukoliko on neće biti provodiv, te da se ne smije donijeti propis koji bi izazvao probleme na terenu.\nPočeo je veliki infrastrukturni projekat na Mahmut...


Ne možemo da uzmemo zajam, a možemo da delimo po 100 evra mladima - Ekonomija - Dnevni list Danas\nPočetna » Vesti » Ekonomija » Ne možemo da uzmemo zajam, a možemo da delimo po 100 evra mladima\nPomešane poruke državnih funkcionera o ekonomskoj situaciji u zemlji\nM. Obradović19.05.2022. 07:00\nOd poruka koje nam ovih dana šalju državni funkcioneri, koje su tačne? Da li ona Aleksandra Vučića, predsednika Srbije, da „suštinski nemamo izlaz na tržište kapitala“ i da je „pitanje kako ćemo da rešimo zanavljanje kredita“ ili ona ministra finansija Siniše Malog da smo uprkos problemima u kojima se svet nalazi u prvom tromesečju imali privredni rast od 4,5 odsto i da se planira 3,7 odsto u drugom tromesečju, kao i da je deficit u prva tri meseca manji od planiranog za 10 milijardi dinara.\nDa ne govorimo o tome da je juče otvoren rok za prijavu mladih od 16 do 29 godina za uplatu 100 evra od države na šta će se iz budžeta potrošiti više od 100 miliona evra (12,5 do 13 milijardi dinara prema rečima ministra finansija).\nUkupni prihodi budžeta bili su veći za 18,7 odsto, a poreski prihodi za 22 odsto veći nego prihodi od poreza u istom periodu prošle godine i rast su ostvarili svi poreski oblici, ali pre svega PDV. Prihodi od PDV-a su u prvom tromesečju dostigli 181,4 milijarde dinara, više od polovine ukupnih poreskih prihoda.\nTakođe su porasli i prihodi od poreza na dohodak, poreza na dobit i akciza.\nI mada poruka ministra finansija da je rezultat bolji od plana nosi pozitivnu konotaciju, ako uporedimo rashode sa prošlom godinom situacija ne deluje tako sjajno.\nNaime, u prva tri meseca prošle godine rashodi su bili manji od ovogodišnjih za 30,5 odsto.\nZa 9,5 odsto su povećani rashodi za zaposlene usled povećanja plata s početka godine, ali je zadržan tempo ulaganja u kapitalne investicije koje su u prvom tromesečju bile za 29,5 odsto više nego u istom periodu prošle godine.\nOvde ostaje pitanje na koje za sada nema odgovora, da li je fizički obim poslova povećan za toliko ili je pak delom posledica rasta cena građevinskog materijala.\nMinistar finansija je gostujući na javnom servisu istakao da nisu investicije zaustavljene, „ali i da će se videti šta će biti prioriteti za budućnost“.\n„Za prvi kvartal tipičan je niži deficit, 10 do 15 odsto ukupnog godišnjeg deficita, dok je obično u četvrtom kvartalu deficit iznadprosečan. Sada imamo da je u prva tri meseca već ostvarena trećina planiranog deficita za ovu godinu“, napominje Arsić.\n„Moguće je da su u rashode već ukalkulisali predizborne troškove, kao što su pomoć penzionerima, pomoć mladima itd. S druge strane na prihode je delom uticao privredni rast, ali više od toga inflacija koja je dosta veća nego što je planirano. Sve dok inflacija ne počne da gura troškove, a to su plate i penzije kao najveći budžetski izdaci, inflacija je korisna za budžet“, objašnjava Arsić.\n„Kako ćete da izađete na tržište kapitala i da dobijete kamatu od sedam odsto, kao što su oni koji su opljačkali ovu zemlju 2010-2011. Mene je to sramota. Mi smo (pre aktuelne krize) došli do toga da se zadužujemo po jedan odsto“, rekao je Vučić.\nIstina, od početka godine država ima problema da sa emitovanjem obveznica.\nUprava za javni dug se fokusirala na emisiju dvogodišnjih dinarskih obveznica. Na aukciji u januaru prodato je obveznica za 10 milijardi dinara sa kamatnom stopom od 2,75 odsto koja je jednaka i traženom prinosu.\nNa svakoj sledećoj aukciji traženi prinos je povećavan, pa je 10. maja dostigao 3,59 odsto.\nPoređenja radi u martu prošle godine prinos na iste ove obveznice bio je svega 1,6 odsto.\nNe samo da investitori traže veće prinose već ih je i sve manje spremnih da kupuju dug Srbije. Na primer u aprilu su se na aukciju dvogodišnjih dinarskih obveznica od 19,2 milijarde dinara javila samo dva kupca i kupila po 3,3 odsto svega 2,6 milijardi dinara duga.\n„Tih 3,6 odsto je nisko u odnosu na nivo inflacije. Moramo da se prilagodimo novonastalim okolnostima. Ranije su investitori mislili da je inflacija prolazna i kratkotrajna, ali to više nije slučaj. Nismo se mi zaduživali po 1,5 – 2 odsto zato što smo imali mnogo pametnu ekonomsku politiku, nego zbog međunarodnih okolnosti. Mi ne možemo da računamo ni na kamate kao zemlje sa investicionim rejtingom kao što su Hrvatska i Mađarska i moraćemo više da ponudimo.\nSad, da li je to sedam odsto, to mi deluje previše u ovom trenutku. Možda je to signal investitora, a možda se i malo dramatizuje situacija da bi se opravdale sankcije Rusiji“, zaključuje Arsić.\n100 evra100 evra mladimaAleksandar VučićbdpdeficitSiniša MalizaduzivanjeBeograd


RTCG - Radio Televizija Crne Gore - Nacionalni javni servis :: Ekonomija :: Za energetsku efikasnost utrošeno 25 miliona eura\nMINISTARSTVO EKONOMIJE 23. 04. 2019. 12:57 >> 12:57 0\nZa energetsku efikasnost utrošeno 25 miliona eura\nMjere energetske efikasnosti do sada su, u okviru obje faze Programa energetske efikasnosti u javnim zgradama, primjenjene u 33 obrazovne ustanove, za šta je potrošeno oko 25 milona eura, saopšteno je iz Ministarstva ekonomije.\nIz tog Vladinog resora su kazali da su sredinom aprila završeni radovi na primjeni mjera energetske efikasnosti u zavodu Komanski most u Podgorici, vrijednih 1,2 miliona eura.\n"Izvedeni radovi podrazumijevali su postavljanje termo i hidroizolacije na krovovima i fasadama svih objekata, djelimičnu zamjena fasadne stolarije, instalaciju novog sistema grijanja i hlađenja, ugradnju sistema ventilacije u kuhinji i restoranu, montažu solarnih kolektora i instalaciju sistema za centralnu pripremu tople vode, djelimičnu zamjenau svjetiljki, rekonstrukciju sanitarnih čvorova, sanaciju podova, moleraj i druge prateće radove", navodi se u saopštenju Ministarstva.\nTaj Vladin resor, u saradnji sa ministarstvima prosvjete i rada i socijalnog staranja i Upravom za imovinu, implementira dvije faze Programa energetske efikasnosti u javnim zgradama, kojima je obuhvaćena primjena tih mjera u odabranim obrazovnim i socijalnim ustanovama i administrativnim objektima.\nZa implementaciju programa obezbijeđena su sredstva od KfW banke, vrijedna 13,94 miliona eura za prvu fazu i 22,74 miliona za drugu.\n"Od toga je prošle godine u pet obrazovnih ustanova, među kojima su podgorička Gimnazija 'Slobodan Škerović', resursni centri '1.jun' i za djecu i mlade Podgorica, kao i osnovna i srednja škola 'Aleksa Đilas Bećo' i 'Vuksan Đukić' u Mojkovcu, uloženo 5,1 milion eura“, kazali su iz Ministarstva ekonomije.\nOni su dodali da je u toku tender za izbor izvođača radova na rekonstrukciji vrtića Naša radost u Herceg Novom, koja je planirana za ovu godinu.\nMinistarstvo ekonomije Energetska efikasnost\nZainteresovani da dostave ponude za geološka istraživanja\nStiglo 30 rješenja za nacionalni brend


Bijeljina: Mićić kritikuje rad direktora pojedinih osnovnih škola :: Dešavanja u Bijeljini ::\n- Direktor OŠ "Jovan Dučić" je roditeljima učenika područnog odjeljenja ove škole u Patkovači djelio pisma u kojima okrivljuje Gradsku upravu zbog projekta izgradnje sportske sale, upozoravajući ih da je izgradnja sale neizvjesna jer će, prema njegovim saznanjima, koštati mnogo više nego što iznosi donacija Srbije. Nije tačno da je za ovo kriva Gradska uprava. Tačno je da imamo sporazum sa Srbijom o donaciji predsjednika Republike za izgradnju sale u Patkovači i taj novac je na računu. Sporazumom je predviđeno da mi izabremo izvođača radova i resorno gradsko odjeljenje je o tome razgovaralo sa rukovodstvom škole. Takođe, Gradska uprava će obezbijediti i finansirati sve potrebne dozvole - pojasnio je Mićić.\nOn je dodao da je izradu projekta, što je koštalo 10.000 konvertibilnih maraka, takođe finansirala Gradska uprava, a uradila ga je Direkcija za izgradnju i razvoj Grada, prihvatajući smjernice i zahtjeve direktora OŠ "Jovan Dučić".\n- Prihvatili smo sve sugestije koje je tražilo rukovodstvo škole, pa čak i da ta višenamjenska sala ima dodatne dvije učionice. Direktor škole je, takođe, tražio da sala bude na igralištu i prihvatili smo čak i taj zahtjev - naveo je Mićić, dodajući da je, da bi se realizovao ovakav projekat i ispunili svi zahtjevi koje je tražio direktor, potrebno 950.000 konvertibilnih maraka, što je znatno veći iznos od donacije koja iznosi 250.000 evra.\n-Direktor je znao da će, ako se usvoje njegovi zahtjevi, takav objekat koštati više od raspoloživih sredstava iz Srbije i sad za to krivi Gradsku upravu. Ja ću zbog ovakvog ponašanja tražiti njegovu smjenu. Žao mi je djece koja ispaštaju zbog ovoga, a Gradska uprava je uvijek bila opredijeljena da podrži sport i ulaganja u ovu oblast - naveo je Mićić, dodajući da je direktor tražio i vanjsko uređenje i parkinge oko sale.\n- Nisam zadovoljan ni saradnjom sa direktorom OŠ "Vuk Karadžić" jer ne želi da izdaje sportsku salu za treniranje Košarkaškom klubu "Radnik" iako je izgradnju sale, sa milion KM, finansirala Gradska uprava. Direktor salu izdaje drugim privatnim klubovima uz obrazloženje da mu KK "Radnik" ne plaća redovno, što ne opravdavamo s obzirom na to da je Grad platio izgradnju sale, ali i na višedecenijskog postojanje"Radnika" zbog čega ovaj klub mora biti prioritetan - naveo je Mićić.


Samsung Galaxy Z Fold3 5G 12GB/256GB silver mobilni telefon | ePonuda.com\nSamsung Galaxy Z Fold3 5G 12GB/256GB silver mobilni telefon cene\nod 211.383,00 do 219.990,00 din\nEPonuda nije internet prodavnica već Vam omogućava da brzo i lako nađete Samsung Galaxy Z Fold3 5G 12GB/256GB silver mobilni telefon po najjeftinijoj ceni. Naš cilj je da kupci budu što bolje informisani o ponudi Samsung Galaxy Z Fold3 5G 12GB/256GB silver mobilni telefon na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Samsung Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Samsung Galaxy Z Fold3 5G 12GB/256GB silver mobilni telefon sa PRODAVCEM. EPonuda ne može da garantuje potpunu tačnost specifikacije i slika za Samsung Galaxy Z Fold3 5G 12GB/256GB silver mobilni telefon. Pre kupovine, podatke za Samsung Galaxy Z Fold3 5G 12GB/256GB silver mobilni telefon proverite na sajtu PROIZVOĐAČA.


Kasandra pre 23 godine je napravila euforiju u Beogradu a šta danas kaže o Srbiji! | BN\nKoraima Tores, koja je pre 27 godina zaigrala u čuvenoj sapunici "Kasandra", pojavila se na domaćim malim ekranima. Kolumbijska glumica podsetila se posete Srbiji pre više decenija i utiska koji su na nju ostavili naši ljudi.\nZabava 25.11.2020 | 20:28\n"U ovom trenutku nema ograničenja kretanja, jedino je obavezno nositi maske, nisu otvoreni ni bioskopi ni pozorišta, a zabranjena su okupljanja više od 30 ljudi", rekla je Koraima Tores o situaciji u Kolumbiji u emisiji "Šok tok" .\n"I nadamo se da ćemo se svi voditi računa jedni o drugima, kao i da će bolnice ostati dostupne za bilo koji tip hitnih intervencija. Videćemo kako se osećamo svi povodom ove nove normalnosti".\nNa pitanje da li je u momentu prikazivanja serije "Kasandra" i njene velike popularnosti znala gde se nalazi Srbija, odgovorila je:\n"Znala sam uopšteno gde se nalazi, naravno. Pored toga, osećala sam da je udaljena sa kulturološke tačke, ali sada nakon toliko godina i toliko ljubavi koju sam dobila putem društvenih mreža, osećam da je mnogo bliiže. Više je ne doživljavam nimalo dalekom".\nKoraima je Srbiju posetila sa kolegom Henrijem Sotom koji je igrao Randua.\n"Bili smo tako srećni jer je bilo poput sna, mogli smo da osetimo ljubav, toliku emociju svih ljudi, čini mi se da sam bila uzbudjenija od njih. Bio je to nezaboravan trenutak", poručila je i istakla da su naše žene "lepe, a da svi ljudi zrače iznutra i da su puni emocija i poštovanja".\nNije imala priliku da upozna našu kuhinju i muziku, napomenula je da ne poznaje našu glumačku scenu, a jako bi volela da ponovo bude u Srbiji.\nToplane isključuju sa sistema, građani ostaju bez grijanja


Datum objave: 07.09.2016 11:02 | Autor: PR služba\nKonferenciji je prisustvovalo preko 40 predstavnika/ca relevantnih institucija, NVO sektora, određenih opština koji implementiraju aktivnosti iz PAPPR-a iz oblasti ekonomije u cilju davanja potrebnih informacija u vezi sa temom sastanka.\nPredstavnici/e Evropske komisije, na čelu sa Roksanom Mertikari iz Direktorata Evropske komisije za susjedsku politiku i pregovore o proširenju predstavili su novi Akcioni plan Evropske komisije za rodnu ravnopravnost za period od 2016 – 2020, a koji je usvojen 2015. i čiji su prioritetni ciljevi: fizički i psihički integritet žena i djevojčica, socijalna zaštita, dobijanje prava glasa žena.\nPažnja zemalja članica EU ubuduće će biti usmjerena na smanjenje stepena nasilja nad ženama i djevojčicama, razlika na tržištu rada, kao i podršci akcijama u cilju većeg učešća žena u političkom životu.\nNačelnica Odjeljenja za poslove rodne ravnopravnosti, u Ministarstvu za ljudska i manjinska prava Biljana Pejović upoznala je Evropsku komisiju sa dosadašnjom implementacijom Plana aktivnosti za postizanje rodne ravnopravnosti za period 2013-2017. Ona je istakla da je politika rodne ravnopravnosti u prethodnom periodu, kako institucionalno tako i zakonodavno unaprijeđena i da je došlo do značajnih pomaka u oblasti veće političke participacije žena, položaja žena u ekonomskoj sferi, kao i u oblasti zaštite ljudskih prava žena i borbi protiv nasilja nad ženama.\nOna je dalje informisala da je politika rodne ravnopravnosti posebno unaprijeđena kroz potpisivanje memoranduma o saradnji u oblasti postizanja rodne ravnopravnosti sa svim crnogorskim opštinama, usvajanje lokalnih akcionih planova, uspostavljanje institucionalnih i zakonodavnih mehanizama na lokalnom nivou.\nNačelnica Pejović je Komisiji predočila da je Ministarstvo za ljudska i manjinska prava, u saradnji sa ostalim relevantnim partnerima, u proteklom periodu sprovelo brojne kampanje i edukacije u cilju podizanja svijesti o važnosti pitanja rodne ravnopravnosti i jednakih mogućnosti.\nPredstavnici/e Evropske komisije iskazali su interesovanje za pitanje dosadašnjeg sprovođenja Zakona o socijalnoj i dječijoj zaštiti koji se odnosi na naknade za majke sa troje i više djece. Takođe, zanimalo ih je da li će se vršiti eventualne izmjene ovog zakona s obzirom na to da Evropska komisija smatra da je zakon retrogradan u dijelu koji se tiče položaja žena na tržištu rada.\nPredstavnici/e Evropske komisije izrazili su zadovoljstvo organizacijom same konferencije i dobijanjem svih potrebnih informacija i najavili da će ubuduće biti više sličnih konferencija na temu rodne ravnopravnosti i ljudskih prava. Na konferenciji je zaključeno da je ovo jako dobra praksa za razmjenu iskustava i ostvarivanje daljeg napretka u ovoj oblasti.


Američki ambasador: Mnogi u Srbiji veruju da je mržnja prema SAD dobar posao - Novinar.rs\nAmbasador je naveo da je na društvenim mrežama, pre svega na Tviteru, gde je aktivan dve godine, pokušao da kao predstavnik SAD govori o problemima u običnom životu, ali i o politici, i da tako naglasi ono što “tradicionalni mediji” izostavljaju, kao i da kroz povratnu informaciju vidi šta ljudi misle.\n“Mnogi u Srbiji veruju da je mržnja prema Americi dobar posao. U Srbiji se svakodnevno bombarduju najgroznijim lažima koje se odnose na Ameriku, na zapadne zemlje i EU. To ne čini uslugu inteligenciji srpskog naroda, a zbog toga se mi suočavamo s raznim izazovima, kako bismo preneli poruku”, kazao je Skat.\nNaveo je da je dobijao razne “savete” o tome gde da nastavi karijeru, šta treba da radi ili da jede.\nSkat je na “video bimu” prikazao svoje objave na “Tviteru” i poruke kao odgovore na njih.\nKazao je da su mu, pored ostalog, upućivali psovke, poručivali da “ode kući i umre”, docrtavali brkove na njegovoj fotografiji.\nPosted in VAŠ STAVTagged #KAJL SKOT #SAD #SRBIJA\nOne thought on “Američki ambasador: Mnogi u Srbiji veruju da je mržnja prema SAD dobar posao”\n07/09/2019 u 16:03\nNista mi nemamo protiv americkog naroda, no Amerika je preko Nato pakta bombardovala Srbiju. Treba li to da zaboravimo?


Premijerka Srbije Ana Brnabić izjavila je danas da je Vlada Srbije usvojila odluku da formira Komisiju za procenu i sanaciju štete od nevremena i da će prvi sastanak biti održan u ponedeljak.\nOna je u Topoli tokom obilaska područja koje je pogođeno olujnim nevremenom i jakim gradom rekla da su u toj komisji predstavnici ministarstava finansija, državne uprave i lokalne samouprave, unutrašnjih poslova, poljoprivrede, trgovine, kao i Kancelarije za javna ulaganja.\n“Počinjemo da dobijamo izveštaje o proceni štete iz lokalnih samouprava, a u ponedeljak će biti prvi sastanak te komisije”, rekla je Brnabić i dodala da Srbija nije dobro pokrivena protivgradnom zaštitom.\nOna je rekla da će u narednim danima biti raspisan tender za prvi radarski sistem za protivgradnu zaštitu u Srbiji. Brnabić je rekla i da je potrebna bolja saradnja sa zemljama u regionu, u vezi sa protivgradnom zaštitom.\nNavela i da je očigledno da nešto ne funkcioniše u komunikaciji između RHMZ-a i protivgradnih stanica i navela da je zamolila predstavnike opštine da odredi delegaciju će se sledeće nedelje sastati ministrom poljoprivrede i direktorom RHMZ-a.\nAutor teksta: Beta / FOTO: Tanjug


Novi Pazar – Kakanj-X\nNiko ne zaslužuje da bude gladan, moto je jedne pazarske ćevabdžinice čiji je vlasnik oduševio Srbiju odlukom da besplatno nahrani djecu koja nemaju novca za užinu.Svaka čast!\nAdnan Alibašić (41) iz Novog Pazara ubio je Nihada Hamidovića (23) u svom lokalu „Divan“ poslije svađe zbog pjevačice, pišu srbijanski mediji. Ubistvu je kumovao i alkohol, a svađa je izbila zbog dobacivanja pjevačici i naručivanja pjesama.…\nNovopazarac Nihad H. (23) ubijen je sinoć u pucnjavi koja se desila u restoranu “Divan”, a zbog sumnje da ga je ubio, policija je uhapsila A.A, nezvanično saznaje radio Sto plus.Policija i dežurni tužilac vrše uviđaj, a razlozi svađe još…\nAtifa Ljajić iz Novog Pazara rodila je kćerku u poznim godinama, a njen postupak su neki nazvali sebičnim. Ona se ne kaje, kaže da je mnogo željela da ima svoje dijete.Atifa se i danas sjeća borbe da ostane u drugom stanju, ali i borbe da…\nMajka četvoro djece iz Novog Pazara šokirala muža: Poslala mu SMS; “Ne vraćam se kući, ti gledaj…\nMajka četvoro djece, Muamera Šaćirović, za kojom je tragala Srbij pobjegla je navodno od svoje porodice u Novom Pazaru i ostavila muža i djecu.Navodno, rekla mu je da ona sada “ima neki drugi cilj i da mu se neće vratiti“. Ona je objasnila…\nKoncertom sevdalinki proslavljen dan Sandžaka: Obilježen nacionalni praznik Bošnjaka\nJedan od najvažnijih nacionalnih praznika Bošnjaka – Dan Sandžaka – obilježen je organizovanjem večeri sevdaha u Novom Pazaru.Grad Novi Pazar je nizom svečanosti obilježio ovaj praznik, a najviše pažnje privuklo je veče sevdaha u…


Gradiska.com - Herojski čin vazduhoplovaca u Lijevču polju oživljen na filmskom platnu\nčetvrtak, 08 april 2021 16:40\nDokumenatrni film „Aprilski let“, autora Milana Pilipovića, koji govori o junačkom podvigu vazduhoplovaca Kraljevine Jugoslavije, promovisan je sinoć u Domu kulture „Srbija“ u Novoj Topoli.\nMalo ko zna da su, nakon bombardovanja Beograda, 6. aprila 1941, položaje Trećeg Rajha u Austriji i Mađarskoj, istog i sljedećeg dana, napali avioni vazduhoplovstva Kraljevine Jugoslavije, koji su poletjeli sa improvizovanih aerodroma u Lijevču polju, Rovinama i Aleksandrovcu. U herojskom podvigu stradalo je sedam posada sa 21-nim pilotom, ali to, ističe autor, ipak nije pokolebalo duh Kraljevskog vazduhoplovstva.\n„Priča je to o 40 pilota kraljevskog vazduhoplovstva koji su aprila 1941. godine iz Lijevča polja bombardovali položaje Trećeg rajha. Bili su veoma inferiorni u vojničkom smislu, ali superiorni u moralnom...Oni su odavde poslali snažnu poruku koja odjekuje i nakon 80 godina“, kaže autor filma.\nPremijeri dokumentarnog filma Aprilski let prisustvo je i srpski član i predsjedavajući Predsjedništva BiH Milorad Dodik. On je rekao da se o ovom događaju malo znalo i pričalo, zbog čega je veoma važan napor koji su autor filma “Aprilski let” i Grad Gradiška učinili da se to zabilježi i dokumentuje.\n„Velika je čast za Novu Topolu što se jedna velelepna nacionalna akcija izvela baš iz Lijevča polja, kada su odvažni piloti, bombardujući ciljeve Trećeg Rajha, osvetili Beograd“, rekao je na premijeri ovog filma Marko Šukalo, pomoćnik generalnog sekretara Vlade Republike Srpske za pravne poslove.\nRealizaciju ovog projekta podržalo je i Ministarstvo prosvjete i kulture u Vladi RS. Tanja Đaković, pomoćnik ministra za kulturu, poručila je da je veoma važno za kinematografiju Srpske da ima što više dokumenatrnih filmova koji svjedoče o značajnim istorijskim događajima i ličnostima.\nDokumentarno – igrani film Aprilski let rađen je u proukciji Grada Gradiška i Zavičajnog muzeja. „Skinuta je prašina sa jednog hrabrog podviga vazduhoplovstva Kraljevine Jugoslavije i Gradska uprava će uvijek podržati ovakve projekte“, poručuje gradonačelnik Zoran Adžić.\n„Ovo je samo stepenica onog što želimo postići, da formiramo Muzej avijacije od aviona koje će nam pokloniti Muzej vazduhoplovstva u Beogradu. Za to nam treba podrška i Srbije i Srpske“, naglasio je producent filma Bojan Vujinović.\nOd presudne važnosti tokom snimanja filma bili su dokumenti do kojih je tokom dugogodišnjeg istraživanja došao istoričar Aleksandar Ognjević iz Beograda. U jednoj od svojih knjiga „Ratni dnevnik“, detaljno je opisao šta se dešavalo tokom aprilskog rata. Dugi niz godina istraživao je istoriju dejstva i sudbinu 4. lovačkog i 8. bombarderskog puka koji su operisali sa ratnih aerodroma u Lijevču polju.\nU Lijevču ipak nije nepoznata priča o Dragiši Milijeviću, kapetanu I klase, pilotu i komandiru 106. eskadrile. Poginuo je u bici znad Rovina 7. aprila 1941. „U Novoj Topoli postoji ulica Dragiše Milijevića“, otkriva Bojan Vujčić iz Zavičajnog muzeja i dodaje da će biti pokenuta inicijativa da se na mjestu gdje je postojala pista u Rovinama, postavi spomen ploča u čast hrabrih pilota.\nPored saradnika koji su učestvovali u snimanju filma, Premijeri “Aprilskog let” prisustvovao je i ministar za evropske integracije i međunarodnu saradnju Republike Srpske Zlatan Klokić.\nViše iz kategorije: « Predstavljena „Škola kreativnog pisanja“\tOsnovna muzička škola “Branko Smiljanić” priredila godišnji koncert »


Analize za povratak na Vrutke - Užicka Republika Press\nPredstavnici Agencije za zaštitu životne sredine zbog vanrednih vremenskih prilika uzeli su samo sa vodozahvatne kule na Vrutcima prvi uzorak vode za analizu. Cilj je da se početkom 2019.godine voda sa ove akumulacije prerađuje u Fabrici vode na Cerovića brdu po savremenom tehnološkom rešenju i distribuira za piće.\nDoktor Nebojša Veljković, načelnik monotiringa kvaliteta vode i sedimenta u Agenciji za zaštitu životne sredine, objasnio je da se prilikom jedne analize uzima po 10-tak uzoraka (sada uzet samo jedan uzorak zbog loših vremenskih uslova) sa dubinski različitih prostornih tačaka i to se množi sa 100 čime se dobija podatak da se u pet radnih dana pokrije više stotina parametara kvaliteta koji ulaze u seriju na osnovu koje se ocenjuje kvalitet akumulacije.\nOn je dodao da ove analize predstavljaju deo državnog monitoringa kojim Agencija kao nacionalno važnim projektom želi da dokaže kvalitet vode na Vrutcima. Cijanotoksini nisu deo redovnih parametara koji se prate kada je u pitanju kvalitet vode za piće nigde u svetu.\nFakultativni su u situacijama kada se javlja porast cijanobakterija, objasnio je dr Veljković, izrazivši očekivanja da ćemo zbog klimatskih promena doći u situaciju da i oni budu deo parametara za praćenje u pojedinim akumulacijama u Srbiji. Kaže da je 2013. koncentracija mikrocistina bila 10 puta manje od preporuka SZO, naglašavajući da se u Srbiji desilo zatvaranje vodovoda, što nas tvrdi on, čini jedinstvenim u svetu.\nOzbiljno se radi na rešenju vodosnabdevanja Užica koji ni jednoga trenutka ne treba da sumnjaju da se bilo šta krije od njih ili da će imati problema sa kvalitetom vode. Iza ovog projekta stoje najodgovorniji ljudi u državi zajedno sa rukovodstvom grada Užica i JKP Vodovod, naglasio je Tihomir Petković, gradonačelnik Užica.\nDugujemo zahvalnost Agenciji za zaštitu životne sredine koja je uvažila molbe grada Užica i JKP Vodovod i što su u program za 2018. godinu uključili i monitoring kvaliteta vode u akumulaciji Vrutci, istakao je Petković. Značajno je, jer je reč o skupim analizama, ali i zato što će se zaposleni u Vodovodu kroz saradnju sa stručnjacima Agencije dodatno osposobiti za ono što će raditi od naredne godine kada Užice dobije tehnološki najsavremeniju Fabriku vode, naveo je on i naglasio da će Vodovod u saradnji sa Zavodom za javno zdravlje nastaviti da analizira vodu sa Sušičkog vrela koju građani Užica piju od januara 2014. godine.\nMonitoring Vrutaka se radi, jer je to akumulacija koja služi za vodosnabdevanje. Biće urađene četiri sveobuhvatne i pouzdane analize, sa oko stotinu parametara, koje su po rečima Filipa Radovića, direktora Agencije za zaštitu životne sredine potpuno usklađene sa okvirnom direktivom o vodama, što predstavlja evropski ustav u ovoj oblasti.\nOn tvrdi da Agencija poseduje najsavremeniju opremu i da upošljava motivisane ljude zbog čega je kotirana kao 14. među sličnim institucijama u drugim zemljama Evrope.\nSiguran sam da je povratak na Vrutke gotovo izvestan početkom naredne godine, kaže Radović podsećajući da su poslednje analize rađene 2012.godine, jer Agencija nema obavezu da svake godine vrši monitoring.\nTreba istaći da se u prethodnom periodu pored planske dokumentacije radilo i na rešavanju pitanja kanalizacije u Biosci i Kremnima, uklanjanju deponija, čišćenju pred brana gde se ulivaju potoci i bujice i na uređenju sanitarne zaštite, a sve mere će biti intenzivirane ove godine, uverava Dragoljub Kostić, član Gradskog veća.\nOvome dodajemo da je u toku tender za drugu fazu radova na Fabrici vode na Cerovića brdu za koju je Vlada Srbije iz republičkogbudžeta za 2018.godinu opredelila 280miliona dinara. Otvaranje ponuda trebalo bi da bude 2. marta, a odabrani izvođač radova imaće rok od 8 meseci od potpisavnja ugovora da izvede projektovane radove.\nPodsećamo, prva faza radova u okviru koje je uveden ozon u postupak prerade vode završena je krajem prošle godine. Radove je sa oko 360 miliona dinara finansiralo nadležno ministrstvo, grad Užice izdvojio je oko 49 miliona, dok je JKP Vodovod investirao oko 22,5 miliona dinara.


Deportivo Pasto – Navijaci Srbija\nHome > Posts tagged "Deportivo Pasto"\nDeportivo Kali je i deveti meč u nizu ostao bez pobede. Na startu sezone delovao je nezadrživo, mašina Alfreda Arijasa besprekorno je funkcionisala, bila tačna kao švajcarski sat. Sada više liči na raštimovani orkestar. Od bitke za prvo mesto do ispadanja iz plej-of zone put je kratak ako pitate\nMalo je reći da su navijači Deportivo Kalija nezadovoljni. Njihovi ljubimci su nastavili da posrću, pa su očas posla sa prvog mesta na tabeli Aperture pali na čak osmo. Pred susret 13. kola sa Bukaramangom došlo je i do sukoba između navijača i trenera Alfreda Arijasa, a posle poraza\nPoslednji put ekipa Harolda Rivere poražena je 18. januara. Od tada je vezala šest pobeda i četiri remija, računajući i ovaj današnji protiv dvanaestoplasiranog Deportiva Pasta.Teško, ipak, da je iko u Independijenteu zadovoljan s tih 2:2, iako je devetostruki šampion Kolumbije do 86. minuta bio u podređenom položaju. Jer,\nFudbaleri Deportivo Kalija i dalje su prvi na tabeli kolumbijske Aperture, ali bi večeras sa vrha mogao da ih svrgne Santa Fe. U Bogoti na noge Independijenteu stiže Pasto (02.00), Kardinali bi trijumfom nad dvanaestoplasiranom ekipom prvenstva preuzeli čelnu poziciju sa bodom više od sastava iz Kalija.Ekipa iz glavnog


Trenutno se BiH, u smislu stepena njenih turističkih potencijala kojima obiluje, može smatrati još uvijek "neobrađenim dijamantom"\nKonferencija “Jačanje regionalnih turističkih proizvoda”, organizovana s primarnim ciljem upoznavanja i umrežavanja kako bosanskohercegovačkih, tako i turističkih radnika iz regije, počela je danas u Trebinju.\nPored predstavnika turističkih kompanija, događaju prisustvuju i predstavnici nadležnih institucija, resornih ministarstava, turističkih zajednica, te regionalnih komora, saopćeno je iz Vanjskotrgovinske komore Bosne i Hercegovine.\nDogađaj se realizuje u organizaciji Vanjskotrgovinske komore Bosne i Hercegovine (VTK BiH) u saradnji s Komorskim investicionim forumom ZB6 – Projekt komorskog partnerstva za zapadni Balkan (KVP Projekt).\nU uvodnom obraćanju predsjednik VTK BiH Ahmet Egrlić pozdravio je prisutne i zahvalio na izraženom interesu za jačanjem turizma kao grane privrede koja je nažalost pretrpjela velike štete tokom pandemije koronavirusa, ali koja ujedno ima visok potencijal koji nije iskorišten ni na približno optimalnom nivou.\nTrenutno se BiH, u smislu stepena njenih turističkih potencijala kojima obiluje, može smatrati još uvijek “neobrađenim dijamantom”.\nSektor turizma bilježi pozitivne trendove za sve glavne pokazatelje rasta u posljednjih deset godina, ali još uvijek postoji značajan prostor za daljnje korištenje njegovog prvobitnog potencijala koji se posebno ogleda u uticaju turizma na mnoge druge uslužne sektore i proizvodne industrije, kao što su prehrambena industrija, građevinarstvo i finansijske usluge.\nNjegov uspjeh je blisko povezan sa slikom zemlje, njene političke i ekonomske stabilnosti, te kvaliteta njene transportne infrastrukture i informatičkih usluga.\nNesporno je da BiH ima prirodno bogatstvo, kao i kulturne, istorijske i vjerske lokalitete koji su privlačni stranim turistima. Većina gostiju još uvijek dolazi iz okruženja, odnosno onog prvog kruga zemalja koje razumiju Bosnu i Hercegovinu i imaju više informacija nego turisti iz drugih dijelova svijeta.\nTo je samo po sebi pokazatelj da je promocija jedna od slabih tačaka sektora turizma i da informacije ne dopiru do potencijalnih gostiju. Mnogo toga je potrebno ovom sektoru, koji međutim, srednjoročno, ali i dugoročno gledano, može pomoći u zapošljavanju ljudi i promociji drugih proizvoda iz BiH.\nUpravo iz tog razloga je i organizovana današnja konferencija na kojoj će nakon uvodnih obraćanja uslijediti panel diskusije i direktni B2B kontakti, te će se razmijeniti znanja i iskustva kako bi se uspješno i zajednički nastupilo i predstavilo u inostranstvu i na dalekim tržištima. Glavni fokus panela bit će teme o regionalnom razvoju.\nPredsjednik Egrlić je također istakao aktivno uključivanje Komore u proces unapređenja Vinske ceste Hercegovine, zajedno sa USAID Turizam projektom, slijedom čega je jučer za predstavnike privatnog sektora iz regiona organizovana i vinska tura kako bi se predstavnici turističkih kompanija upoznali sa ponudom “Vinske ceste Hercegovine”.\nZajedničkim radom na strateškom i operativnom nivou, USAID-ov projekat Turizam i Komora nastojat će, pomoću aktivnosti na razvoju i promociji “Vinske ceste Hercegovine” na domaćem i stranim tržištima, proširiti uticaj i povećati efikasnost turističkih aktivnosti radi obnove dolazaka stranih turista u Bosnu i Hercegovinu, produživanja njihovog boravka i povećanja potrošnje.\nPored predsjednika Egrlića, u uvodnom dijelu konferencije učesnike su pozdravili i predstavnici Ministarstva vanjske trgovine i ekonomskih odnosa Bosne i Hercegovine, te predstavnici entitetskih ministarstava.\nOd 1. jula poskupljuje usluga prevoza putnika\nZa relacije koje su do 30 kilometara cijena ostaje nepromijenjena\nDirektorica FIA-e: Uspostavili smo Jedinstveni registar računa fizičkih lica


Beogradski glas (Beta) – Ekonomska aktivnost na Zapadnom Balkanu se usporava jer se nastavlja silazni trend investicija i izvoza, saopštila je Svetska banka.\nPrema proceni novog redovnog ekonomskog izveštaja Svetske banke, pod naslovom „Rastuće neizvesnosti“, rast u regionu će u 2019. godini iznositi 3,2 odsto, što je pad u odnosu na 3,9 odsto u 2018.\n„Kontinuirani rast u regionu pomoći će u otvaranju novih radnih mesta, uključivanju većeg broja žena na tržište rada i u rešavanju izazova emigracije“, rekla je regionalna direktorka Svetske banke za Zapadni Balkan Linda Van Gelder.\nDodala je da „skupljanje ekonomskih oblaka na horizontu upućuje na potrebu da donosioci politika ojačaju konkurentnost, povećaju efikasnost i efektivnost javne potrošnje i reše rastući fiskalni disbalans, kako bi nadogradili ove uspehe i stimulisali održivi rast“.\n„Čak i sa ovako pozitivnim ekonomskim kretanjima, samo 44 odsto radno-sposobnog stanovništva na Zapadnom Balkanu ima posao, a neaktivnost na tržištu rada je i dalje prisutna sa 48 odsto, te su zabrinjavajuće sve veće medjuregionalne razlike u rezultatima tržišta rada“, navele je Svetbanka u saopštenju.\nStručnjaci Svetske banke su ukazali da zemlje Zapadnog Blakana treba da, usled sve veće neizvesnosti, brzo unapredjuju javnu potrošnju i konkurentnost.\n„Strože kontrole fonda zarada, smanjenje poreskih izdataka i bolje targetiranje socijalnih programa mogu da rezultiraju većim javnim ulaganjima, povećanjem jednakosti i stvaranjem fiskalnih rezervi kako bi se ublažili rastući rizici u regionu, navela je Svetska banka u ekonomskom izveštaju za Zapadni Balkan.\nOznakeBalkan Naslovna-centar Naslovna-traka privredni rast Zapadni Balkan\nNastavnica u Podgorici dobila otkaz, jer je đacima govorila da treba da idu na litije SPC\nEvropske vođe bez saglasnosti o pitanju proširenja Unije


Šojgu: NATO nastavlja da jača prisustvo na granicama Rusije i Belorusije - Sputnjik Srbija\nŠojgu: NATO nastavlja da jača prisustvo na granicama Rusije i Belorusije\n09:34 27.10.2020 Preuzmite kraći link\n„Bez obzira na pandemiju, ne smanjuje se intenzitet vojnih vežbi bloka“, ocenio je Šojgu.\nSa svoje strane, Ministar odbrane Belorusije Viktor Hrenjin primetio je da raste broj vojnih vežbi NATO-a u zemljama koje se graniče sa Belorusijom, a povećava se prisustvo američke vojske.\n„Poslednjih godina rotaciona grupa NATO-a zemljama koje se graniče sa Belorusijom porasla je više od 17 puta i dostigla deset hiljada vojnika“, podsetio je Hrenjin.\nSjedinjene Američke Države su se, uz podršku saveznika iz NATO-a, povukle iz sporazuma o protivraketnoj odbrani, otvorenom nebu i raketama srednjeg i kratkog dometa, a takođe su odbile da ratifikuju prilagođenu verziju dogovora o konvencionalnom naoružanju i snagama u Evropi, podsetio je beloruski ministar.\nSve ovo, prema Hrenjinu, ima za cilj „podrivanje međunarodne i regionalne bezbednosti i pružanje pravnog okvira za militarizaciju evropskog kontinenta kroz trajno američko prisustvo“.\nNATO, Belorusija, Rusija


Foto: Anadolija | Detalji akcije "Konak": Osumnjičeni da su kadetima naplaćivali posao\nMirsada Lingo Demirović 24.09.2021 18:00\nSIPA je ušla i u Ministarstvo sigurnosti BiH, a prema saznanjima "Nezavisnih novina" i u ured pomoćnika ministra Ermina Pešte, koji je član Komisije za prijem kadeta Granične policije. Navodno je saslušana i Jelena Savčić.\n"Policijski službenici SIPA u petak su došli u Ministarstvo sigurnosti BiH i obavili razgovor sa navedenim uposlenicima Ministarstva, koji su bili članovi komisije za provođenje procedure prijema kadeta. Ostale informacije će biti dostupne kada SIPA i Tužilaštvo BiH provedu istragu i druge radnje iz svoje nadležnosti", saopšteno je iz ovog ministarstva.\nJelena Miovčić, portparol SIPA, kazala je "Nezavisnim novinama" da je akcija u toku te da se provodi na području Kantona Sarajevo i Srednjobosanskog kantona te da su uhapšene tri osobe, među kojima su dva službenika Granične policije BiH i jedan civil. Do zaključenja ovog broja "Nezavisnih novina" akcija nije bila završena.\n"U akciji učestvuju, osim pripadnika SIPA, pripadnici OBA, MUP-ova Kantona Sarajevo i Srednjobosanskog, te policijskih uprava Istočnog Sarajeva i Posušja", kazala je Miovčićeva. Iz SIPA su naveli da će više detalja saopštiti naknadno.\n"Aktivnosti se provode u okviru predmeta u kojem se istražuje korupcija prilikom procedura konkursa i uposlenja u Graničnoj policiji BiH. U okviru pretresa izvršit će se i pretresi određenih službenih prostorija institucija BiH. S obzirom na to da su aktivnosti u toku, u ovom trenutku ne možemo dati više informacija ili detalja", saopšteno je iz Tužilaštva BiH.\nAkcija Konak Sarajevo SIPA Kadeti


Počinje isplata trećeg minimalca | Sandzak Live - Sandzaklive.Net- Najčitaniji web portal u Sandžaku - Sandzaklive\nHome Ekonomija Počinje isplata trećeg minimalca\nDržava je privrednicima za tri minimalca do sada pomogla sa iznosom od 94 milijarde dinara, odnosno sa oko 800 miliona evra.\nOd početka krize koja je izazvana pandemijom virusa korona država je putem direktnih davanja i oslobođenja od poreskih obaveza privredi i građanima pomogla sa 278, 64 milijarde dinara, odnosno sa 2,3 milijarde evra, saopšteno je ranije iz Ministarstva finansija.\nKada se saberu sva dosadašnja direktna davanja i indirektni podsticaji u vidu oslobođenja poreza i doprinosa, država je privredi i građanima pomogla sa oko 278,64 dinara ili oko 2,3 milijardi evra.\n“Kada se saberu iznosi odloženog plaćanja poreza i doprinosa, minimalci isplaćeni privredi, kao i novac koji je država obezbedila preko Fonda za razvoj i građanima u vidu jednokratne pomoći od 100 evra, dolazi se do cifre od oko 278,64 milijardi dinara, odnosno nešto više od 2,3 milijardi evra, sa koliko je država na direktan ili indirektan način iz budžeta pomogla privredi i građanima”, rekao je ministar finansija Siniša Mali.\nPrevious articleDINAR STABILAN: Evro danas 117,56 po srednjem kursu\nNext articleŠARČEVIĆ: Zbog korone 31 maturant nije polagao prijemni, već se snimaju časovi za onlajn nastavu


Saopšten pregovarački tim za razgovore o slobodnim izborima - Far\nProtest protiv sadašnje vlasti “Jedan od pet miliona – Svi kao jedan” završen je nešto pre 20:00 časova kod zgrade RTS-a. Na početku skupa saopšten je tim za pregovore oko uslova za fer i slobodne izbore.\nProtest je počeo oko 18:00 časova u centru Beograda, na platou kod Terazijske česme, gde se okupljenima obratio glumac i funkcioner DS-a, Branislav Lečić, rekavši da je je Vučić diktator i da zna da je u petak na skupu “Budućnost Srbije” održao oproštajni govor, kao i da su svi predstavnici vlasti na tom mitingu insistirali na podeli naroda.\nPrema njegovim rečima “diktator Vučić je zakucao poslednji ekser u podelu naroda”, pa se Srbija nalazi u dubokoj društvenoj krizi, ali, kako je dodao, ne sme se dozvoliti da krene “čovek na čoveka”.\nLečič je zatim pročitao da su u tim za pregovore za formiranje zajedničke komisije za fer izbore sa strane protesta “1 od 5 miliona” pristali da učestvuju: profesori Čedomir Čupić, Dušan Vučićević, Snježana Milivojević, Jovanka Matić i doktorand Boban Stojanović, kao i Vukašin Obradović, reditelj Srđan Dragojević i Zoran Gavrilović, te da su svoju podršku dali NUNS i ostala nezavisna novinarska i medijska udruženja.\nProtestna kolona je onda krenula ka zgradi Radio-televizije Srbije ispred koje je jedan od lidera Saveza za Srbiju Janko Veselinović rekao da ukoliko u narednih nekoliko dana vlast ne pristane na dijalog sa pobunjenim narodom, 4. maja će se u Beogradu formirati “slobodna zona naroda”, u kojoj će biti i slobodni parlament i pozvao vlast da omogući slobodne i poštene izbore i dijalog sa “pobunjenim narodom”.\nOn je je najavio i da će Savez za Srbiju 24. aprila na godišnjicu noćnog rušenja objekata u Savamali, održati upravo na tom mestu protestni skup, kako bi pokazao da “fantomi” koji su to uradili nisu zaboravljeni.\nIspred zgrade RTS-a govorio je Ranko Marković, predstavnik udruženja „Efektiva“, čiji su članovi zaduženi u švajcarskim francima, kao i student Miodrag Simonović, koji je bio uhapšen zbog učešća na protestima, posle čega je skup završen.\nOdržan peti protest “Jedan od pet miliona” u Beogradu – Protesti i u Kragujevcu, Nišu, Novom Sadu i Požegi Nekoliko desetina hiljada na protestima u Beogradu Protest u Beogradu: Bez pristanka na Vučićeve izbore, opozicija da posluša narod Beograd na čelu protesta u Srbiji\nBeogradBranislav LečićJanko VeselinovićJedan od pet milionaNUNSPregovarački timprotestRTSšetnjaSvi kao jedan\nPirotski teatar 24. februara otvara festival “Balkan Teata...\nKonkurs: Nagrada za istraživačko novinarstvo “Dejan...


Na dan dolaska pape bit će pojačan intenzitet saobraćaja na graničnim prelazima\nNa dan dolaska poglavara Katoličke crkve pape Franje u Sarajevo u Informativnom centru Bosanskohercegovačkog auto-moto kluba (BIHAMK) očekuju povećan broj poziva vezano za režim saobraćaja u Kantonu Sarajevo, a i šire.\n– Još nisu donesena rješenja nadležnih ministarstava o režimu saobraćaja, ali očekujemo potpunu obustavu saobraćaja u gradu, kao i zabrane za teretna vozila posebno ona koja prevoze opasne materije – kazala je Feni koordinatorica Informativnog centra BIHAMK-a Bisera Hašimbegović.\nIntenzitet saobraćaja na većini graničnih prijelaza bit će pojačan, jer se očekuje dolazak i gostiju iz regije i Evrope.\n– Očekujemo posebno frekventan saobraćaj autobusa, naročito onih koji će se kretati magistralnim putem M-17 (Mostar-Sarajevo) i autoputem A – 1 Zenica – Sarajevo – kazala je Hašimbegović.\nBroj telefona BIHAMK-a 1282 dostupan je svakodnevno 24 sata svima koji trebaju informaciju o izmjenama u saobraćanju.\nPapa Franjo pohodit će Sarajevo 6. juna, a na misnom slavlju koje će toga dana biti upriličeno na Stadionu “Asim Ferhatović Hase” očekuje se više od 50.000 hodočasnika iz BiH i inozemstva.


Predsednik Skupštine grada Kragujevca konstitutivnu sednicu zakazao za 19. avgust - iKragujevac\nutorak, 14 jul 2020 14:41\nOvo je prvi put da se predsednik prethodnog saziva gradske skupštine sastao sa prvim kandidatima sa izbornih lista koje su ušle u lokalni parlament. Nadamo se, kazao je Petrašinović da će se ovakav način zakazivanja konstitutivne sednice pokazati kao dobra praksa za neki naredni period. Ovo je prilika da se sa njima prođu sve tačke dnevnog reda koje u skladu sa Poslovnikom konstitutivna sednica predviđa i eventualno razjasne sva pitanja koja bi mogla da se jave kao sporna ili nedovoljno jasna. Našim poslovnikom objasnio je Petrašinović predviđeno je obrazovanje Verifikacionog odbora i Komisije za izbor predsednika i zamenika predsednika Skupštine grada, a današnji sastanak je prilika da se upoznaju sa načinom rada odbora i komisije i dostave predloge kandidata iz redova svojih odbornika koji će biti članovi ovih tela. Pored ostalog današnji konsultativni sastanak je i prilika da razmotrimo pitanja vezana za izbore skupštinskih odbora koji kasnije predstoje i svega što je bitno za rad Skupštine grada Kragujevca, kazao je predsednik.\nNa dnevnom redu konstitutivne sednice zakazane za 19. avgust biće Izveštaj Gradske izborne komisije o sprovedenim izborima za odbornike Skupštine grada Kragujevca održanim 21. i 28. juna 2020. godine, zatim izbor članova Verifikacione komisije, predsednika Skupštine grada i njegovog zamenika, postavljanje sekretara Skupštine grada i njegovog zamenika kao i donošenje Odluke o potvrđivanju mandata odbornika i davanje svečane izjave.


Pored Fiata u Kragujevcu se otvaraju i druge fabrike iz autoindustrije | Mojauto\nMojauto.rs\t| 24. 01. 2020. - 08:45h\nKada je reč o autoindustriji na teritoriji grada Kragujevca prva asocijacija nam je fabrika Fiat Chrysler automobili Srbija. Iako je u pitanju fabrika koja pod ovim nazivom posluje poslednjih 12 godina, njeno ime je prisutno mnogo duže.\nNaime, Zastava Automobili je fabrika koja je od osnivanja 1955. godine proizvodila po licenci Fiata sve do njenog ukidanja 2008. godine kada je preimenovana u danas dobro poznato ime Fiat automobili Srbija (FAS). Među poslednjim modelima ove fabrike je i model Fiat 500L čija je proizvodnja završena početkom decembra 2019. godine sa impresivnim brojem proizvedenih primeraka, oko 40000. Nastavak proizvodnje je najavljen za 15. januar 2020. godine kada se i očekuje povratak velikog broja radnika u Kragujevac. Za narednu sezonu Fiat je najavio u ponudi pored ostalog i model Fiat Ducato, svoj prvi model električnog transportnog vozila.\nOd novembra u Kragujevcu je prisutna i Kineska industrija\nOd nedavno, autoindustrija u Kragujevcu je bogatija za još jednog člana, Yanfeng Automotive Interiors. Kineska fabrika koja proizvodi komponente za unutrašnjost automobila za neke od najpoznatijih svetskih proizvođača automobila, kao na primer Mercedes. Fabrika je otvorena krajem novembra 2019. godine sa oko 200 zaposlenih a očekuje se da će u naredne 4 godine broj radnika dostići i 800. Sa ograncima u Trečinu i Bratislavi, kompanija sada može da ispuni korisničke zahteve u regionu i podrži planove za rast u Evropi.\nNovi pogon Teknije omogućava dvostruko povećanje kapaciteta\nTeknija je još jedna svetska kompanija koja je otvorila pogon u slobodnoj zoni "Šumadija" nadomak Kragujevca, čija je izgradnja počela u junu 2019. godine. U pitanju je španski brend, dobavljači kompanije Fijat-Krajsler automobili. Novi pogon omogućuje kompaniji da uveća kapacitet dvostruko u odnosu na trenutni pogon koji se nalazi u iznajmljenom prostoru koji je pripadao zatvorenoj fabrici Zastava automobili. Teknije posluje u Srbiji od 2014. godine sa 75 radnika.\nKako je autoindustrija uticala na tržište izdavanje stanova u Kragujevcu\nRazvoj autoindustrije je otvorio značajan broj novih radnih mesta kako građanima grada Kragujevca, tako i stanovnicima okolnih mesta. Posledično, početak proizvodne sezone podstiče migracije velikog broja građana okolnih mesta u Kragujevac zbog posla u ovim fabrikama. Samim tim, u ovom periodu se povećava tražnja za iznajmljivanjem stanova od strane radnika koja značajno oblikuje tržište izdavanja stanova. Porastao je broj agencija za posredovanje u izdavanju stambenog prostora što, svakako, ne isključuje mogućnost samostalne potrage preko oglasa ili poznanika. Kada je u pitanju izdavanje stanova Kragujevac nudi različit raspon cena. Činjenica je da je obim tražnje za stambenim prostorom u velikoj meri uticao na podizanje cene ali i na smanjenje ponude slobodnih stanova što značajno otežava pronalaženje. Mnogi stanodavci nude mogućnost dogovora oko rezervacije stana u periodu odsustva što može predstavljati značajno olakšanje umesto nove potrage.\nZainteresovanima za unajmljivanje stanova svakako na ruku ne idu ni sve popularnija usluga izdavanja stana na dan kao ni ostali servisi za kratkoročno izdavanje smeštaja kao što su Booking ili Airbnb, jer mogućnost i do tri puta veće zarade vlasnike odvraća od dugoročnog izdavanja.\nOčekuje se da pomenute svetske fabrike omoguće radna mesta za čak 1100 radnika u budućnosti. Grad je najavio proširnje slobodne zone "Šumadija" za par hektara, ali i opremenja radne zone "Fenix", kako bi omogućili izgradnju fabrika za još nekoliko svetskih imena koja su iskazala zainteresovanost. Samim tim, povećaće se broj radnih mesta, ali i potražnja za stanovima za izdavanje u Kragujevcu.\nPovezane teme: fiat, kragujevac, automobili, autoindustrija, fabrike, stan


LŠ: Atletiko i Lacio domaćini Čelsiju i Bajernu - RTV Doboj\nBez obzira što će se dvoboj Španaca i Engleza igrati na neutralnom terenu, gledalaca svakako nema, Atletiko je favorit u okršaju sa londonskim “plavcima”.\nČelsiju” ide na ruku i činjenica da nikad nisu poraženi od “Atletika”, kada su gostovali španskom timu. “Atletiko će sada biti formalni domaćin, jer se meč igra na Nacionalnom stadionu u Bukureštu, ali kao domaćini nemaju poraz u 13 posljednjih utakmica u Ligi šampiona.\nLacio će biti na velikom iskušenju na Olimpijskom stadionu u Rimu, jer mu u goste stiže tim koji je osvojio sve što se moglo osvojiti u klupskom fudbalu, u jednoj sezoni – Bajern.\nPosljednje dvije utakmice osmine finala su na programu u srijedu, 24. februara, takođe od 21.00 čas, a sastaće se Atalanta – Real Madrid i Borusija Menhengladbah – Mančester Siti.\nĆeranić: Migrantska kriza predstavlja sve veću bezbjednosnu prijetnju


PREDSAJAMSKE AKTIVNOSTI – Ako omane šljiva, neće šljivovica | Opština Osečina\nPočetna / vesti / poljoprivreda / PREDSAJAMSKE AKTIVNOSTI – Ako omane šljiva, neće šljivovica\nOvogodišnje vremenske (ne)prilike nikako nisu išle na ruku poljoprivrednicima, pa ni voćarima. Neizvesnost oko predstojećeg roda prisutna je kod većine podgorskih proizvođača i prerađivača šljiva, od kojih mnogi već sada tvrde da će rod zasigurno biti ispod uobičajenog proseka. Ipak, niko ne sumnja da će na blizu milion stabala, koliko se nalazi u ovdašnjim voćnjacima na prostoru od 3.000 hektara, biti dovoljno kvalitetnih plodova za dobru ponudu na izložbenim štandovima na devetom Sajmu šljiva, koji je zakazan za 29. do 31. avgusta.\nUmereni optimisti su i članovi Organizacionog odbora ove tradicionalne privredno-turističke i kulturno-zabavne manifestacije. Štedljivo planirajući sajamske sadržaje i utrošak svakog dinara, kojih će biti manje nego ranijih godina zbog neophodnih ulaganja u otklanjanje posledica poplava i klizišta i silom „pritegnutih slavina” iz republičkog budžeta, oni ipak sa velikom dozom optimizma veruju da će deveto sajamsko izdanje biti bar na nivou prethodnih.\n– Imaćemo opet u izobilje svežih i suvih šljiva, kao i posebno ukusnih prerađevina od ovog voća, koje baš na našim prostorima ima čudesnu aromu, bilo da je ubrano u nižim delovima, na okolnim brdima ili u planinskim predelima – kaže Nikola Tomić, direktor Turističke organizacije „Podgorina”, koja je sa Opštinskom upravom i Kancelarijom za lokalni ekonomski razvoj organizator i nosilac najvećeg dela sajamskih poslova.\nNi ovog puta neće izostati ocenjivanje kvaliteta jakih alkoholnih pića od voća, koje u svetu proizvođača rakija i ljubitelja „dobre kapljice” uživa visoku reputaciju. Redovno učešće velikog broja vrhunskih proizvođača iz Srbije i regiona, kao i prisustvo vodećih stručnjaka u ulozi ocenjivača, na čelu sa profesorom Ninoslavom Nikićevićem, najbolja su garancija da u vreme sajamskih dana, a mnogi smatraju i pre i posle toga, Osečina postaje najveći centar najboljih voćnih rakija na svetu.\n– Javnim oglasom i putem opštinskog sajta (www.osecina.com) pozvali smo proizvođače iz naše zemlje i susedstva da pošalju uzorke svojih najboljih rakija i konkurišu za prestižne sajamske medalje, koje posle Poljoprivrenog sajma u Novom Sadu imaju najveću „težinu” na prostorima Balkana, južne i srednje Evrope – ističe Željko Andrić, član Organizacionog odbora, uz napomenu da je već do sada, sedam nedelja pre Sajma šljiva, pristiglo stotinak uzoraka za nadmetanje.\n– Ako ove godine rod šljiva omane, neće omanuti šljivovica, koju ovdašnji domaćini iznose pred svoje goste tek ako je bar tri godine odležala u drvenom buretu.\nFotografija: Ninoslav Nikićević (drugi s leva) i redovni članovi Komisije za ocenjivanje kvaliteta voćnih rakija na Sajmu šljiva u Osečini (iz arhive)\nSajam šljiva\t2014-07-20\nPrethodna: USKORO NASTAVAK RADOVA NA OBILAZNICI – Piskavice preko reda\nSledeća: LOPATANJ: 100 godina Ljubice Jančić, najstarije Podgorke


Ron Džonson i Kris Marfi (Foto Kim)\nDemokrata Kris Marfi je poručio da očekuje posvećenost dijalogu. To, kako je rekao, znači i donošenje teških odluka i u Prištini i u Beogradu. Ovakve poruke, preneće, kako kaže i predsedniku Srbije Aleksandru Vučiću sa kojim će se sastati narednih dana.\n“Biće potrebna požrtvovanja da bi uspeo dijalog ali to je da bi išli napred i da bi rasla njihova ekonomija. Dogovor Kosova i Srbija imaće pozitivne posledice po obe nacije a tu poruku ćemo jasno poslati u Beograd, kao što smo i ovde”.\nIstakao je da su SAD prijatelji Kosova, te da postoji posebna veza. Zbog toga je, kako kaže, vidi Kosovo u budućnosti kao partnera EU.\n“Ali postoje dve stvari veoma važne za ekonomiju. Prvo je značajna posvećenost reformi vladavine prava i reforma obrazovnog sistema”.\nRepublikanski kongresmen Ron Džonson je takođe istakao važnost nastavka dijaloga Beograda i Prištine, poručivši da SAD žele da ovaj region uspe.\n“Kao što sam rekao, senator Murfi i ja smo posebno uključeni da Kosovo u dijalogu sa Srbijom postigne sporazum koji će da otključa sve ove navedene potencijale. Dakle, ovde smo pre svega da podržimo ljude regiona, Kosova i Srbije. Želimo da vidimo uspeh".\nPoručio je da Vlada u Prištini mora da primenjuje vladavinu prava i da poštuje prava manjina.\nGovoreći o izborima, Džonson je kazao da su izbori zakazani za 6. oktobar važni i da se nada da će građani izaći na glasanje i da će na njima izraziti svoju volju.\n“Kosovo ima tradiciju slobodnih izbora a nadamo se da će se to i nastaviti, želimo da vidimo članove svih zajednica da učesvtuju”, zaklljučio je Džonson.\nKongresmen Džonson i senator Marfi su u Prištini razgovarali sa predsednikom Kosova Hašimom Tačijem, predstavnicima više albanskih partija, kao i sa predsednicima PDS-a Nenadom Rašićem i SLS-a Slobodanom Petrovićem.\n02.07.2020 MZZP: Oprema za četiri porodice radi pokretanja posla (164)


Sebastijan Kurc tvitovao na ćirilici - Prnjavorski informativni portal\nMinistar inostranih poslova Austrije Sebastijan Kurc, koji je juče i danas boravio u Beogradu, o svojoj posjeti na Tviteru pisao je na srpskom, na ćirilici.\nOn je, poslije sastanka sa premijerom Srbije Aleksandrom Vučićem, napisao, na svom Tviter nalogu „Hvala premijeru Vučiću za dobar sastanak. On je garant reformi u Srbiji i stub stabilnosti u regionu“.\nKurc, koji je najmlađi član austrijske vlade, veoma je aktivan na društvenim mrežama, ali je ovo prvi put da je „tvitovao“ na srpskom jeziku.\nNjegova poruka, na svom zvaničnom nalogu, je izraz poštovanja prema Srbiji i Vladi, koju je iznio i tokom današnje konferencije za štampu, gdje je u više navrata srpske vlasti za sprovedene reforme i angažovanje za stabilnost u regionu.\nU drugim tvitovima o posjeti, ovaj put na njemačkom, sa fotografijama sagovornika, premijerom Vučićem, napisao je da će „Austrija podržati Srbiju u njenom procesu evropskih integracija i zalagati se za otvaranje daljih šest poglavlja, a sa sastanka sa šefom srpske diplomatije Ivicom Dačićem, on je „tvitovao“ „Srbija je važan partner u izbjegličkoj krizi“.\nbalkan kurc vijesti


Činjenica da su u razvijenim i bogatim državama kao što je Nemačka prepoznali važnost učešća civilnog društva ne samo u podeli poslova, već i u preuzimanju odgovornosti ohrabruje i misiju Ekumenske humanitarne organizacije i rad svih njenih saradnika na terenu. Upravo je ovo jedna od važnijih činjenica i “lekcija” koju je grupa od dvadeset predstavnika novosadskih, vojvođanskih i republičkih institucija socijalne zaštite (Komesarijat za izbeglice i migracije Republike Srbije, Republički zavod za socijalnu zaštitu, Pokrajinski zavod za socijalnu zaštitu, Kancelarija za inkluziju Roma Vlade APV, Grad Novi Sad, Centar za socijalni rad Grada Novog Sada, Visoka škola socijalnog rada u Beogradu) zajedno sa EHO saradnicima na terenu iz cele Srbije donela iz posete Nemačkoj od 10 - 17. februara 2019. godine. Radno putovanje u saradnji sa Dijakonijom Virtemberg, organizovano je u okviru projekta “Mreža za integraciju u Srbiji” uz podršku Strategije evropske unije za dunavski region (EUSDR).\nMrežu čini dvadeset lokalnih saradnika, koji su od oktobra 2016. godine podržavali proces (re)integracije porodica vraćenih po Sporazumu o readmisiji kroz niz mera i usluga ovim porodicama. Aktivisti su se brinuli o poboljšanju uslova stanovanja, integracije dece u obrazovni sistem, izradi ličnih dokumenata i ekonomskog osnaživanja.\nU ranijem periodu mnoge socijalno ugrožene porodice, uglavnom romske, tražile su uhleblje u evropskim, najviše nemačkim i francuskim gradovima. Veliki broj njih je i dobijao azil, ili bar neko vreme bio zbrinut u kolektivnim centrima, uspevali su čak da dobiju i posao, a deca su se školovala. Trenutna situacija kazuje da je sve manje takvih “rešenja” za građane Srbije, i da se sada 99 odsto njih deportuje kući. Mogu da ostanu samo retki, koji dobiju politički azil ili oni kojima je neophodna medicinska nega, a ta vrsta lečenja im je nedostupna kod kuće. Tačan broj takvih ljudi nije moguće iskazati, jer se evidentiraju samo oni koji u Srbiju stižu avionom, gde se registruju pri Kancelarije za readmisiju na aerodromu „Nikola Tesla“ Komesarijata za izbeglice i migracije Republike Srbije. Svi ostali ostaju neevidentirani i praktično jedino lokalni saradnici za integraciju znaju pravo stanje i znaju kako žive i koje su potrebe povratnika. EHO i saradnici će, zahvaljujući donatorima Dijakoniji Virtemberg, ove godine voditi brigu o 80 porodica povratnika u Srbiju.\nUpoznavanje sa nemačkim sistemom socijalne zaštite i sagledavanje osnovnih karakteristika nemačkog zakonodavstva, pristupa finansiranju i organizaciji usluga za porodice koji omogućava integralni pristup potrebama ugroženih porodica, bile su osnovne teme ove studijske posete. Da su posetioci iz Srbije bili na pravom mestu, o tome, između ostalog, govori i činjenica da je Štutgart centar migracija iz celog sveta – 60 odsto njegovih stanovnika pripada populaciji koji nisu iz Nemačke.\nKako funkcionišu institucije socijalne zaštite u Nemačkoj i šta su rešenja koja po korisnike daju najbolje rezultate grupa je imala prilike da vidi u državnim, svetovnim i crkvenim domovima i službama za beskućnike, izbeglice, migrante, stara lica, samohrane majke, itd. Kako ljude, koji pripadaju ovim socijalnim kategorijama nahraniti, socijalizovati, zaposliti, pružiti psihološku pomoć i zdravstvenu zaštitu pitanja su na koja nemačke službe svakodnevno pronalaze odgovore kroz koncept svakodnevnosti usmeren na rešavanje svakodnevnih briga i problema njihovih korisnika. Hoće li neki od tih modela pomoći biti moguće primeniti u Vojvodni i u celoj Srbiji pokazaće se u narednom periodu, kada, kako se očekuje, svako od predstavnika institucija pripremi preporuke za moguće unapređenje socijalne zaštite u Srbiji i uvođenju primenljivih nemačkih modela podrške u našoj sredini.\nsa radnog sastanka u centrali Dijakonije Virtemberg\nposeta konzulatu Republike Srbije u Štutgartu.\nPoseta romskom udruženju "RomnoKher"